25-годишнина на Четвртата светска конференција за жени и усвојувањето на

Пекиншката Декларација и Платформа за Акција (1995)

**ИЗВЕШТАЈ НА ВЛАДАТА НА РЕПУБЛИКА СЕВЕРНА МАКЕДОНИЈА за примената на Пекиншката Декларација и Платформата за Акција (1995) и резултатите од Втората посебна седница на Генералното Собрание на ОН (2000) - Пекинг +25**

**30 Април 2019 година**

СОДРЖИНА

[АКРОНИМИ 5](#_Toc11346915)

[ВОВЕД 6](#_Toc11346916)

[Цел на извештајот 6](#_Toc11346917)

[Структура на извештајот 6](#_Toc11346918)

[ПОДГОТОВКА НА НАЦИОНАЛНИОТ ИЗВЕШТАЈ 8](#_Toc11346919)

[Институционална поставеност и комуникации 8](#_Toc11346920)

[Учество на поголем број чинители и придонеси 8](#_Toc11346921)

[ПРВ ДЕЛ: АНАЛИЗА НА ПРИОРИТЕТИТЕ, ДОСТИГНУВАЊАТА, ПРЕДИЗВИЦИ И НЕУСПЕСИ 2015-2019 10](#_Toc11346922)

[1. Достигнувања, предизвици и неуспеси во напредокот за родова еднаквост и зајакнување на жените 10](#_Toc11346923)

[2. Приоритети за забрзување на напредокот за зајакнување на жените и девојките 2015-2019 15](#_Toc11346924)

[3. Мерки за спречување на дискриминација и промовирање на правата на жените и девојките кои се соочуваат со повеќекратни и интерсекциски форми на дискриминација 21](#_Toc11346925)

[4. Зголемувањето на бројот на хуманитарни кризи - предизвикани од конфликти, екстремни временски услови или други причини - влијаеше врз спроведувањето на влијанието на ПзА во државата 23](#_Toc11346926)

[5. Забрзување на напредокот на жените и девојките преку спроведување закони, политики и програми 2019-2024 23](#_Toc11346927)

[ВТОР ДЕЛ: ПРЕЗЕМЕНИ МЕРКИ ЗА УНАПРЕДУВАЊЕ НА РОДОВАТА ЕДНАКВОСТ НИЗ ДВАНАЕСЕТТЕ КРИТИЧНИ ОБЛАСТИ НА ИНТЕРЕС 27](#_Toc11346928)

[Инклузивен развој, еднакви услови за просперитет и пристојна работа 27](#_Toc11346929)

[6. Активности за унапредување на родовата еднаквост во однос на улогата на жените во платената работа и вработувањето 27](#_Toc11346930)

[7. Активности за препознавање, намалување и / или редистрибуција на неплатената грижа и домашната работа и подобрување на балансирањето помеѓу работата и семејството 29](#_Toc11346931)

[8. Воведени мерки за штедење / фискална консолидација и нивното влијание врз жените и мажите 30](#_Toc11346932)

[Искоренување на сиромаштијата, социјална заштита и социјални услуги 31](#_Toc11346933)

[9. Активности за намалување / искоренување на сиромаштијата кај жените и девојките 31](#_Toc11346934)

[10. Активности за подобрување на пристапот до социјална заштита на жените и девојките 33](#_Toc11346935)

[11. Активности за подобрување на здравствените исходи на жените и девојките 35](#_Toc11346936)

[12. Активности за подобрување на образовните резултати и вештини на жените и девојките 37](#_Toc11346937)

[Слобода од насилство, стигматизација и стереотипи 39](#_Toc11346938)

[13. Приоритетни форми на насилство врз жените и девојките за кои треба да се преземат активности 39](#_Toc11346939)

[14. Приоритетни активности за одговор на насилството врз жените и девојките 41](#_Toc11346940)

[15. Стратегии за спречување на насилството врз жените и девојките 43](#_Toc11346941)

[16. Активности за спречување и одговор на насилството врз жените и девојките потпомогнати со соодветна технологија 45](#_Toc11346942)

[18. Активности за одговор на насилството врз посебни групи на жени кои се соочуваат повеќекратна дискриминација 48](#_Toc11346943)

[Учество, одговорност и родово-одговорни институции 49](#_Toc11346944)

[19. Активности за промовирање на учеството на жените во јавниот живот и во процесот на донесување одлуки 49](#_Toc11346945)

[20. Активности за зголемување на пристапот на жените до изразување и учество во процесот на донесување одлуки во медиумите 51](#_Toc11346946)

[21. Родово-одговорно буџетирање 53](#_Toc11346947)

[22. Следење на процентот на официјална развојна помош (ОДА) која се вложува во унапредувањето на родовата еднаквост и јакнењето на жените (родово-одговорно буџетирање) 53](#_Toc11346948)

[23. Национална стратегија или Акциски план за родова еднаквост 53](#_Toc11346949)

[24. Акциски план и временска рамка за имплементација на Комитетот на CEDAW или препораките на УПР 54](#_Toc11346950)

[25. Национална институција за човекови права 55](#_Toc11346951)

[Мирни и инклузивни општества 57](#_Toc11346952)

[26. Активности за градење и одржување на мирот, промовирање мирни и инклузивни општества за одржлив развој и спроведување на агендата за жени, мир и безбедност 57](#_Toc11346953)

[27. Активности за зголемување на раководството, застапеноста и учеството на жените во спречувањето, решавањето, градењето на мирот, одговорот на хуманитарните активности и кризите, на ниво на донесување одлуки во ситуации на вооружени и други конфликти и во кревки или кризни ситуации 58](#_Toc11346954)

[28. Активности за зголемување на судската и вонсудска одговорност за кршење на меѓународното хуманитарно право и кршењето на човековите права на жените и девојките во ситуации на вооружени и други конфликти или одговорот на хуманитарни активности и кризни состојби 59](#_Toc11346955)

[29. Активности за елиминирање на дискриминацијата и кршењето на правата на девојчињата 60](#_Toc11346956)

[Зачувување, заштита и рехабилитација на животната средина 62](#_Toc11346957)

[30. Активности за интегрирање на родовите перспективи и прашања во политиките за заштита на животната средина 62](#_Toc11346958)

[31. Активности за интегрирање на родовите перспективи во политиките и програмите за намалување на ризикот од катастрофи, отпорност кон и ублажување на климатските услови 64](#_Toc11346959)

[ТРЕТИ ДЕЛ 3: НАЦИОНАЛЕН ПРОЦЕС, МЕХАНИЗМИ И ПОЛИТИКА 66](#_Toc11346960)

[32. Национална машинерија за родова еднаквост и зајакнување на жените 66](#_Toc11346961)

[33. Раководителот на националната машинерија - член на институционалниот процес за спроведување на Целите за одржлив развој (ЦОР) 67](#_Toc11346962)

[34. Официјални механизми за учество на разни чинители 67](#_Toc11346963)

[35. Родовата еднаквост и зајакнувањето на жените како клучен приоритет 70](#_Toc11346964)

[ЧЕТВРТИ ДЕЛ 4: ПОДАТОЦИ 71](#_Toc11346965)

[36. Приоритети од аспект на родовата статистика на национално ниво 71](#_Toc11346966)

[37. Зајакнување на националната родова статистика 2019-2024 72](#_Toc11346967)

[38. Следење на напредокот на ЦОР 72](#_Toc11346968)

[39. Прибирање податоци и компилација на индикаторите на петтата цел за одржлив развој и на посебните родови индикатори во рамките на другите ЦОР 72](#_Toc11346969)

[40. Поголемите истражувања во државата вршат рутинска распределба 72](#_Toc11346970)

# АКРОНИМИ

|  |  |
| --- | --- |
| АВМУ | Агенција за аудио и аудиовизуелни медиумски услуги |
| БРО | Биро за развој на образованието |
| CEDAW | Конвенција за елиминација на сите форми на дискриминација врз жените |
| ССО | Сеопфатно сексуално образование |
| ОГО | Организации на граѓанското општество |
| ЦСР | Центри за социјална работа |
| ЕУ | Европска Унија |
| АВРМ | Агенција за вработување |
| РОБ | Родово одговорно буџетирање |
| РБН | Родово базирано насилство |
| ГЕФ | Глобален еколошки фонд  |
| ИОМ | Меѓународна организација за миграција |
| ИПА | Инструментот за претпристапна помош  |
| ИПАРД | Инструментот за претпристапна помош за рурален развој |
| ЗСД | Завод за социјални дејности |
| ЛАГ | Локални акциони групи |
| МЕ | Министерство за економија  |
| МОПУ  | Минимален основен пакет за услуги |
| МОН | Министерство за образование и наука |
| МЖСПП | Министерство за животна средина и просторно планирање |
| МЗ | Министерство за здравство |
| МВР | Министерство за внатрешни работи |
| МИОА | Министерство за информатичко општество и администрација |
| МП | Министерство за правда |
| МТСП | Министерство за труд и социјална политика |
| ЧП | Членови на парламентот  |
| НВО | Невладини организации  |
| ЦОР | Цели за одржлив развој |
| СРБН | Сексуално и родово базирано насилство  |
| ППГ | Потсекторски постојани групи |
| ДЗС | Државен завод за статистика |
| СПБ | Сексуално преносливи болести  |
| ТЛ | Трговија со луѓе  |
| ОН | Обединети Нации  |
| УНФЦЦЦ | Рамковна конвенција на Обединетите нации за климатски промени |
| УНДП | Програма за развој на Обединетите нации  |
| УПР | Универзален периодичен преглед |
| РГ | Мултисекторска експертска работна група  |
| ЗЕЛС | Заедница на единиците на локалната самоуправа |
| СЗО | Светска здравствена организација |

# ВОВЕД

Родовата еднаквост претставува заедничка обврска и приоритет на Владата на Република Северна Македонија, и како таква, таа е дел од Работната програма на Владата за периодот од 2017 до 2020 година и обврска од Агендата за одржлив развој до 2030 година, како на национално, така и на локално ниво.

Во општиот приоритет на Работната програма на Владата за периодот од 2017 до 2020 година е наведено дека Владата на Република Северна Македонија ќе спроведе политика за унапредување на женските права и зголемување на нивното учество во политичкиот, економскиот и јавниот живот.

Владата на Република Северна Македонија, преку обезбедување еднакви права и права на човековиот, социјалниот, економскиот и културниот развој, има за цел да постигне еднаквост во општеството, како и еднаков глас на жените и мажите во граѓанскиот и политичкиот живот.

## Цел на извештајот

Целта на овој извештај е да се потенцира постигнатиот напредок и предизвиците со кои се соочува Република Северна Македонија во врска со спроведувањето на Пекиншката декларација и Платформата за акција, како и резултатите од 23-тата посебна седница на Генералното собрание на ОН во 2000 година.

Подготовката на овој извештај беше искористена за да се согледаат достигнувањата и постигнатиот напредок, но истовремено и да се идентификуваат преостанатите недостатоци и предизвици.

## Структура на извештајот

Извештајот започнува со краток вовед и опис на начинот на подготовка на овој извештај, проследено со четири посебни делови опишани подолу.

Првиот дел претставува анализа на приоритетите, достигнувањата, предизвиците и неуспесите, фокусирајќи се на изминатите четири години, односно на периодот од 2015 до 2019 година. Последниот извештај изготвен од страна на Владата на Северна Македонија беше поднесен во 2014 година. Овој дел исто така овозможува увид во новите приоритети за иднината и приоритетите во подем.

Вториот дел вклучува детална анализа на преземените мерки за унапредување на родовата еднаквост во дванаесет критични клучни области, како што се: жените и сиромаштија, образование и обука на жените, жените и здравјето, насилство врз жените, жените и вооружени конфликти, жените и економијата, жените на власт и жените кои учествуваат во процесот на донесување одлуки, институционалните механизми за унапредување на жените, човековите права на жените, жените и медиумите, жените и животната средина и малолетните девојчиња. Онаму каде што е достапно, за секоја од областите, постои конкретен пример за преземените мерки, предизвиците и постигнатите резултати.

Третиот дел ја опфаќа националната машинерија и националната политика за родова еднаквост и зајакнување на жените, како и формалните механизми за учество на различни чинители.

Четвртиот дел го нагласува напредокот во достапноста на податоците распределени според половите и родовите статистики и следењето на спроведувањето на Пекиншката декларација и Платформа за акција со родово одговорно спроведување на Агендата за одржлив развој од 2030 година.

# ПОДГОТОВКА НА НАЦИОНАЛНИОТ ИЗВЕШТАЈ

## Институционална поставеност и комуникации

*Раководство*: Од аспект на сеопфатната анализа на национално ниво, целокупното раководство му припадна на Премиерот. Министерката за труд и социјална политика, како раководител на националниот механизам за родова еднаквост и зајакнување на жените имаше координативна улога со задача да ја игра најважната улога во предлагањето на родовите политики до Владата.

*Целосен пристап и координација од страна на Владата*: Формирана е меѓуминистерска работна група со која претседава Министерството за труд и социјална политика (МТСП). Како дел од напорите за постигнување на највисоко ниво на посветеност за спроведување на идните приоритети, националниот извештај беше презентиран и дискутиран на седница на Владата.

*Пристап до податоци*: Оваа сеопфатна анализа на национално ниво, црпеше актуелни и веќе распределени податоци. Улогата и соработката со националниот завод за статистика беше од суштинско значење.

*Целосен пристап и соработка од страна на граѓанските организации*: Меѓуминистерската работна група со која претседаваше МТСП, вклучуваше претставници од сите релевантни министерства, Телото на Обединетите Нации за родова еднаквост и зајакнување на жените – UN Women Н, членови на ГО кои работат во областа на родовата еднаквост, особено граѓанските организации кои ги претставуваат маргинализираните групи на жени и девојки, како и членови на академската заедница на Република Северна Македонија.

## Учество на поголем број чинители и придонеси

Извештајот беше подготвен врз основа на спроведен национален консултативен процес во кој учествуваа различни национални чинители. Извештајот, исто така, ги одразува информациите од механизмите и телата за следење на спроведувањето наратификуваните меѓународни договори за човековите праваи процесите за известување.

*Чинители*: Овој извештај е подготвен со голема вклученост и учество од страна на сите чинители. Во неговата подготовка беа вклучени претставници од различни гранки и нивоа на националната и локалната власт, како и ставовите/мислењата на граѓанските организации, особено женските организации, организациите што ги претставуваат жените и девојките кои се предмет на повеќекратна и интерсекциска дискриминација, други организации како синдикати, женски организации за самопомош, младински групи, религиозни организации и професионални организации, како и претставници од приватниот сектор, вклучувајќи ги организациите на работодавачи, претставниците на народниот правобранител, приватниот сектор, медиумите, и притоа, извештајот ги одразува ставовите на агенциите на ООН присутни во државата. Започната е соработка и со академската заедница, при што, беше побарана помош од нив која резултираше со придонес од нивна страна.

*Придонеси*: Националната сеопфатна анализа обезбеди систематски пристап до и вклучување на сите клучни чинители. Беше организирана работилница со релевантните чинители од националните институции, членови на женските организации, академската фела и Телото на Обединетите Нации за родова еднаквост и зајакнување на жените – UN Women , при што, беше испратен прашалник до сите институции, вклучувајќи ги и граѓанските организации. Ова беше можност за сите релевантни чинители да обезбедат конкретни придонеси за процесот на анализа.

*Улогата на системот на ОН*: Тимот на Телото на Обединетите Нации за родова еднаквост и зајакнување на жените – UN Women во државата обезбеди технички придонеси и поддршка, служеше како консултант за ангажирање и учество на чинителите и го поддржа прибирањето и анализите на податоците.

# ПРВ ДЕЛ: АНАЛИЗА НА ПРИОРИТЕТИТЕ, ДОСТИГНУВАЊАТА, ПРЕДИЗВИЦИИ НЕУСПЕСИ 2015-2019

## 1. Достигнувања, предизвиции неуспесиво напредокот за родова еднаквост и зајакнување на жените

Од усвојувањето на Пекиншката декларација и платформа за акција, Република Северна Македонија постигна значителен напредок во развојот и спроведувањето на агендата за родова еднаквост. Врз основа на активностите и мерките спроведени во претходниот извештаен период, Владата на Република Северна Македонија го зајакна и подобри севкупниот одговор на родовата еднаквост и зајакнувањето на жените во општеството. Донесена е законска регулатива со која се забранува дискриминација на жените. Беа усвоени и спроведени програми и мерки кои го промовираат спроведувањето на суштинската родова еднаквост во сите области и беа спроведени разни активности за подигнување на свеста и елиминирање на бариерите за родова еднаквост.

Родовата еднаквост е еден од приоритетите на Владата на Република Северна Македонија и е дел од Програмата на Владата (2017-2020). Посебните владини приоритети од аспект на родовата еднаквост се следните:

* Да се стави крај на секоја форма на дискриминација против сите жени и девојки,
* Да се елиминира секоја форма на насилство против сите жени и девојки,
* Да се обезбеди целосно и ефективно учество на жените и еднакви можности за раководство на секое ниво,
* Да се спроведат реформи кои на жените ќе им обезбедат еднакви права од аспект на економските ресурси,
* Да се усвојат и зајакнат стабилни политики и применливо законодавство за унапредување на родовата еднаквост, и
* Да се обезбеди универзален пристап до сексуално и репродуктивно здравје и репродуктивни права.

Овие приоритети се во согласност со Агендата за одржлив развој од 2030 година и Петтата цел за одржлив развој, на која,во 2011 година, Република Северна Македонија се заложи. Следниве се најзначајните достигнувања за известувачкиот период од 2015 до 2019 година.

***Клучни законски достигнувања***

Уставот на Република Северна Македонија како највисок правен акт го воспоставува и гарантира принципот на еднаквост на сите граѓани, без разлика на пол, раса, боја, национално и социјално потекло, политичко и верско уверување и имотно-општествен статус. Кога станува збор за родовата еднаквост во Република Северна Македонија, законодавецот усвои два пристапи на законодавно ниво: донесување посебен закон со кој се регулираат еднаквите можности на жените и мажите; и, нагласувањена родовата еднаквост во другите закони преку вклучување на одредби со позитивни мерки кои обезбедуваат родова еднаквост.

Основните одредби за недискриминација и родова еднаквост на законодавно ниво се содржани во Законот за еднакви можности на жените и мажите. Законот за прв пат беше усвоен во 2006 година и понатаму беше изменет во 2012 година за да биде усогласен со директивите на ЕУ. Законот ги уредува прашањата за еднаков третман на жените и мажите.

Законот е усогласен со Законот за спречување и заштита од дискриминација (донесен во 2010 година) и пропишува општа забрана за дискриминација, малтретирање и сексуално вознемирување врз основа на пол, раса, боја на кожа, припадност на маргинализирана група, етничка припадност, јазик, државјанство, општествен статус, религија или религиозно убедување, образование, политичка припадност, личен или општествен статус, ментална или телесна попреченост, возраст, семејна или брачна состојба, имотен статус, здравствена состојба или која било друга основа во јавниот и приватниот сектор и, исто така, ја проширува забраната за дискриминација во областа на вработувањето и трудот, образованието, науката и спортот, социјалната сигурност, вклучувајќи ја и областа на социјалната заштита, пензиското и инвалидското осигурување, здравственото осигурување и здравствената заштита, судството и управувањето, домувањето, јавните информации и медиумите, комуникациските технологии, одбраната и безбедноста, да се биде член и да се дејствува како дел од синдикалните организации, политичките партии, здруженија и фондации, други организации што функционираат на база на членство, култура и други области утврдени со овој закон или со друг закон.

Во 2019 година беше донесен нов Закон за спречување и заштита од дискриминација. Законот ги додава сексуалната ориентација и родовиот идентитет како основа за дискриминација, нешто што беше изоставено со законот од 2010 година. Законот е усогласен со меѓународните стандарди за човекови права и директивите на ЕУ за недискриминација, особено во однос на дефинирањето на дискриминација. Законот се однесува подеднакво на сите физички и правни лица, без притоа,поединечно да се одделуваат било какви групи.

Во 2015 година беше донесен Законот за превенција, спречување и заштита од семејно насилство кој служеше како прв посебен системски закон во областа на семејното насилство. Законот воспоставува целосен и координиран систем за спречување, заштита и борба против семејното насилство. Тој предвидува од страна насите чинители,на национално и локално ниво, да бидат преземени континуирани превентивни мерки, да се подигне свеста и да се сензибилизира општата и професионалната јавност, да се подигне нивото на одговорност за итни, очекувани и ефикасни активности на стручни лица и институции за превенција и заштита од семејно насилство, и да се обезбеди неопходната, ефикасна и ефективна заштита на жртвите во согласност со нивните потреби и интереси.

Законот за аудио и аудиовизуелни медиумски услуги е донесен во 2018 година. Законот пропишува еднаква застапеност на жените во органите за донесување одлуки и во другите органи во медиумите, како и забрана за создавање и емитување на програми со дискриминаторска содржина, *меѓу другото*, врз основа на пол и сексуална ориентација.

Измените во Изборниот законик од 2015 година го подобрија законското решение за учество на двата пола на кандидатските листи за членови на парламентот и локални советници. Ова претставува значајно достигнување, имајќи ја предвид ниската застапеност на жените во процесот на донесување одлуки. Со измените се воведе квота од 40% учество напомалку застапениот пол на листите на партиски кандидати на парламентарните и локалните избори. Ова значи дека на секои три места на листата, барем едно место е резервирано за помалку застапениот пол и дополнително, уште едно место е резервирано на листата на секои десет места.

Со измените на Законот за работни односи од 2015 година беше пропишана еднаква плата за жените и мажите. Законот за работни односи во моментов е дополнително изменет и усогласен со Директивата за родителски права на ЕУ која се однесува на еднаква примена на родителско отсуство за двата родители, со што се елиминира традиционалната улога на жените и мажите, како и признавање на заедничката одговорност на двата пола во воспитувањето и растењето на децата.

Со донесувањето на Законот за минимална плата во 2017 година, за првпат минималната плата беше изедначена за работниците во текстилната, кожарската и чевларската индустрија, во кои најголем процент од вработените се жени.

Во 2018 година, Република Северна Македонија ја ратификуваше Конвенцијата на Советот на Европа за превенција и борба против насилството врз жената и семејното насилство и во 2018 година го усвои Националниот акциски план 2018-2023 за спроведување на Конвенцијата. Првата активност која беше иницирана со финансиска поддршка на Високиот комесаријат за бегалци на Обединетите нации, е подготовката на Законот за родово базирано насилство.

Во 2018 година, Законот за социјална заштита беше изменет и вон-институционална заштита беше обезбедена преку усвојување на нова услуга - Центар за лица жртви на трговија со луѓе и жртви на сексуално насилство. Измените на законот за државата претставуваат голем чекор од аспект на унапредувањето на социјалната заштита, на начин што за прв пат преку овој закон, Република Северна Македонија ќе ги одвои финансиските права од услугите. Целта на реформата е придобивкатада станат пропорционални со потребите на граѓаните, што ќе придонесе за намалување на нивото на сиромаштија.

Врз основа на препораките на ГРЕТА на Комитетот на договорните страни (2014), притоа усогласувајќи ги со меѓународните правни документи од оваа област, во 2015 година беа донесени измените на Кривичниот законик кои се однесуваат на член 418 „Трговија со луѓе“.

Во 2019 година беше донесен Законот за прекинување на бременоста. Со цел спречување на загрозувањето на здравјето и благосостојбата на жените заради долгите административни процедури, овој закон пропишува нова административна форма со пократки рокови.

Во 2018 година беа донесени измени на Законот за учебници за основно и средно образование во согласност со Националниот акциски план за родова еднаквост 2018-2020.

***Клучни достигнувања од аспект на родовата еднаквост и политиката за зајакнување на жените***

Стратегијата за родова еднаквост 2013-2020 и последователниот Национален акциски план за родова еднаквост 2018-2020 ги содржат следните приоритети:

* Воспоставување на ефективен и ефикасен систем за постигнување на родова еднаквост преку механизми за функционална поддршка на национално и локално ниво, усогласување на показателите за мерење на напредокот на родовата еднаквост и обезбедување на статистички податоци распределени по пол;
* Интегрирање на родово одговорното буџетирање во креирањето политики и програми;
* Сензибилизирање на јавноста за различните облици на насилство врз жените и зајакнување на институционалните капацитети за преземање активности за заштита на жртвите од таков тип;
* Усогласување на законодавството со ЕУ и меѓународните стандарди;
* Подобрување на нивото на родова еднаквост во приоритетните тематски области, односно во здравството, образованието и вработувањето;
* Градење култура на еднакви можности и промовирање на еднаков третман и недискриминација врз основа на пол.

Стратегијата е првиот документ кој дава сеопфатна дефиниција за родово базираното насилство.

По ратификацијата на Истанбулската конвенција, во октомври 2018 година, Владата на Република Северна Македонија го усвои Акцискиот план за нејзино спроведување до 2023 година. Акцискиот план ќе обезбеди сеопфатно спроведување на Конвенцијата во националниот правен и политички систем и ќе ги надмине идентификуваните тековни празнини во законодавството и политиката.

Во 2017 година, Националната комисија за борба против трговија со луѓе и илегална миграција по четврти пат подготви стратешки документ, Национална стратегија и Национален акциски план за борба против трговија со луѓе и илегална миграција (2017-2020). Стратегијата и Акцискиот план се насочени кон зголемување на ефикасноста на институциите на централно и локално ниво.

Република Северна Македонија ја донесе Националната стратегија за вработување (2016-2020) која има за цел да го зголеми вработувањето, квалитетот на работата и продуктивноста, со посебен фокус на ранливите групи на население. Целите на Стратегијата се:

* Зголемување на ефективноста и ефикасноста на политиката за вработување, нудејќи посебна поддршка за ранливите категории на население;
* Подобрување на капацитетот на приватниот сектор за создавање работни места; и
* Соодветно образование за да се обезбедат знаења и вештини кои одговараат на потребите на работодавачот.

Дополнително, на годишна основа се спроведува Оперативен план за активни програми и мерки за вработување и услуги на пазарот на трудот со цел да се активира пазарот на трудот на ранливите категории со посебен фокус на жените и особено на жените што припаѓаат на малцинствата. Најважно е тоа што Стратегијата ги истакнува родовите разлики на пазарот на трудот и се стреми да го елиминира постоечкиот јаз од аспект на рамнотежата на платите помеѓу мажите и жените во државата (во 2014 година, родовиот јаз во платите според ДЗС изнесуваше 9,1 %, а според Студијата за родовиот јаз од 2017 година, родовиот јаз во платите изнесуваше 17,5 %, под претпоставка дека мажите и жените поседуваатеднакво ниво на образование, еднакво работно искуство и работат во истиот сектор).

Владата ја усвои Стратегијата за воведување на родово одговорно буџетирање (РОБ) за периодот од 2012 до 2017 година, која главно се фокусираше на три стратешки области: 1) Воведување на родова перспектива во програмите и буџетите на буџетските корисници на централно и локално ниво; 2) Подобрување на правната рамка за вклучување на родово одговорно буџетирање; и 3) Зајакнување на институционалните механизми и капацитети кои се потребни за вклучување на родовата перспектива во креирањето на политиките и програмите и соодветните буџети.

Во 2013 година, во согласност со стратегијата, Владата на Република Северна Македонија го измени буџетскиот циркулар (инструкции) преку воведување на специфични родови одредби за буџетските корисници на централно ниво.Со цел Стратегијата за родово одговорно буџетирање да се стави во функција и да се олесни спроведувањето на новиот услов во буџетскиот циркулар, во 2014 година, Владата ја усвои методологијата за родово одговорно буџетирање. Од 2013 до 2018 година, 14 ресорни министерства и 3 државни институции успешно ги имплементираа методологијата и изготвените родово буџетски извештаи за избраните секторски програми. Овие извештаи заедно со буџетските барања за претстојната година се доставуваат до Министерството за финансии (МФ). Воведувањето на родово одговорно буџетирање претставува големо достигнување бидејќи служи како механизам за обезбедување транспарентност и отчетност на институциите. Тоа овозможува да се следи трошењето и промовирање на еднакви можности за жените на централно и локално ниво. Покрај тоа, во 2018 година, Владата за првпат ги воведе родовите перспективи во инструкциите за развој на тригодишните стратешки планови за ресорните министерства, што дополнително ја зајакнува институционализацијата на родовата интеграција на национално ниво.

Во 2016 година, постојната Национална стратегија за сексуално и репродуктивно здравје 2010-2020 беше изменета и консолидирана со Стратегијата за безбедно мајчинство, со цел да се усогласи со Агендата за одржлив развој од 2030 година и други глобални и регионални иницијативи. Таа има за цел да обезбеди универзален пристап до сексуалното и репродуктивното здравје и репродуктивно право и безбедно мајчинство. Ова придонесе за намалување на стапката на смртност кај новороденчињата во првите шест месеци од 2018 година, односно 17%, наспроти 26% во истиот период во 2017 година.

Стратегијата за развој на женското претприемништво за периодот од 2018 до 2023 година има за цел економско зајакнување на жените преку создавање на поволна бизнис клима и обезбедување на поддршка за развој на женскиот претприемачки потенцијал, кој ќе придонесе за развој на постојните и отворање на нови претпријатија, работни места, а со тоа и јакнење на целокупната економија. Република Северна Македонија е една од ретките држави во Европа која има воспоставено база на статистички податоци за женското претприемништво.

***Клучни достигнувања во механизмите за поддршка на пристапот на Владата на Република Северна Македонија кон постигнување на родова еднаквост и зајакнување на жените***

Секторот за еднакви можности при Министерството за труд и социјална политика е одговорен за координирање на спроведувањето на Законот за еднакви можности на жените и мажите, како и промовирање на родова еднаквост на централно и локално ниво. Улогата на Секторот е да обезбеди целосен пристап на Владата во обезбедувањето подобри економски и социјални исходи за жените. Тој, исто така, помага да се олесни целокупниот пристапна Владата кон вклучувањето на родовата политика во рамките на главните политики. Од 2007 до 2015 година, средствата доделени на Секторот беа доволни само за покривање на платите на вработените. За прв пат, буџетот од 2018 година додели посебни средства за спроведување активности предвидени со стратешките документи во областа на родовата еднаквост.

Во сите министерства и општини се назначени координатори и заменици-координатори за еднакви можности за жените и мажите. Тие се државни службеници, со обврски и одговорности пропишани со Законот за еднакви можности на жените и мажите.

Парламентот на Република Северна Македонија, исто така, формираше Комисија за еднакви можности на жените и мажите на национално ниво, како дел од националниот родов механизам составен од членови на Парламентот.

Во 2017 година, Владата на Република Северна Македонија формираше Интер-ресорска консултативна и советодавна група, со цел понатамошно зајакнување на националниот механизам за родова еднаквост. Се работи за разновидна група со учесници од јавноста, приватниот сектор, граѓанските организации и академската фела. Целта на оваа група е да ја поддржи имплементацијата на Агендата за родова еднаквост и да ги зајакне жените, вклучително и имплементацијата на Пекиншката Декларација и Платформа за акција.

Во 2018 година, во согласност со член 21 од Законот за еднакви можности на жените и мажите, беше назначен правен застапник чија законска обврска е да ги спроведе процедурите за идентификација на нееднаков третман на жените и мажите.

***Предизвици и неуспеси во напредокот кон родова еднаквост и зајакнување на жените***

И покрај напредокот во промовирањето на родовата еднаквост и зајакнувањето на жените, целосно спроведување на законодавството претставуваше вистински предизвик. Главните пречки што се идентификувани се ниската свест за прашањата поврзани со родовата еднаквост, родовите предрасуди, родовите стереотипи, предрасудите и ограничувачкиот начин на размислување, ставовите, вредностите, верувањата и перцепциите. Притоа, Владата признава дека процесот на менување на ставовите, однесувањата и родовите стереотипи во полза на родовата еднаквост претставува долгорочен, но напор од суштинско значење.

Иако жените и мажите уживаат еднакви политички права, и покрај тоа што e воведена квота од 40 % застапеност на жените во политиката, жените сè уште се недоволно застапени. Ова е особено забележливо во политиката на Парламентот и Општините каде квотите сè уште не се достигнати.

И покрај интензивната работа на Владата во областа на вработувањето, постигнатото намалување на стапката на невработеност во 2018 година изнесуваше 1,4 % за мажите и 1,9 % за жените. Во 2018 година, 38 % од вработените лица биле жени, наспроти 62 % од мажите. Ниското ниво на вработување на жените сè уште претставува предизвик, особено кај ранливите групи на жени.

Идентификувани се и институционални предизвици, како што се недоволната комуникација, координацијата и капацитетот што го попречуваат вклучувањето на родовите прашања во државниот сектор, недоволните технички и финансиски ресурси особено за националната родова машинерија, и помалку ефикасно следење и евалуација на иницијативите. Таквите ограничувања се сметаат како пречки за економски, ефикасни, ефективни и правични средства за постигнување и одговорност за родова еднаквост и затоа, Владата има намера да им се посвети во наредниот петгодишен период.

## 2. Приоритети за забрзување на напредокот за зајакнување на жените и девојките 2015-2019

Во известувачкиот период (2015-2019) Владата на Република Северна Македонија посвети соодветно внимание на следните пет приоритети за забрзување на напредокот на жените и девојките во државата:

***Елиминирање на насилството врз жените и девојките***

Во последните десет години, постигнат е значителен напредок во борбата против насилството врз жените и девојките. Работата во насока на елиминирање на насилството врз жените останува приоритет на политиката за родова еднаквост. Во последниве години, напорите првенствено беа насочени кон усвојување на соодветни закони и политики, спроведување на програми кои ќе доведат до подобра заштита на жртвите, подобрување на меѓусекторскиот одговор и зголемување на капацитетите на релевантните институции задолжени за спречување и борба против насилството врз жените и девојките.

Во 2018 година, Собранието ја ратификуваше Конвенцијата на Советот на Европа за спречување и борба против насилството врз жените и семејното насилство, при што, го забрза процесот на усогласување на домашното законодавство и практиките со оние на Конвенцијата.

Во 2015 година беше усвоен Законот за превенција, спречување и заштита од семејно насилство. За успешно спроведување на одредбите од овој закон беа донесени пет прописи: два од МТСП, два од МВР и еден од МЗ. Овие прописи пропишуваат:

* Начин на спроведување и следење на мерките за заштита од семејно насилство;
* Проценка на ризиците врз животот и телесниот интегритет на жртвите и ризикот од повторување на насилството;
* Начин на извршување на изречени привремени мерки за заштита на жртвите на семејно насилство и членови на нивното семејство;и
* Начин на примена на привремена мерка за заштита од семејно насилство.

Согласно законот, на локално ниво се формирани мултисекторски тимови, кои имаат задача да обезбедат заштита на жртвите на семејно насилство и случаите на семејно насилство да ги упатуваат до надлежните институции.

Во 2015 година беше усвоен Протокол за соработка помеѓу надлежните институции и здруженијата за заштита и борба против семејното насилство. Протоколот обезбедува сеопфатно и ефикасно спроведување на мерки за превенција, спречување и заштита од семејно насилство.

Во 2017 година беше формирано Национално координативно тело против семејно насилство. Министерот за труд и социјална политика е претседавач на ова тело, додека пак, членовите се претставници од: Министерството за труд и социјална политика (МСП), Министерството за внатрешни работи (МВР), Министерството за здравство (МЗ), Министерството за правда (МП), Министерството за образование и наука (МОН), Собранието, Судскиот совет, Советот на јавни обвинители, Народниот правобранител и граѓанските организации.

Мултисекторскистандардни оперативни процедури (СОП) за превенција и одговор на родово базирано насилство (РБН) во кризни ситуации се дел од Акцискиот план за сексуално и репродуктивно здравје за 2016 година. Тие се однесуваат на кризни / итни ситуации.

МВР,преку експерти во конкретната област, за својот персонал континуирано спроведува обуки поврзани со родово базираното насилство. Во 2017 година, за вработените во Бирото за јавна безбедност беше организирана обуката „Злосторство од омраза“. Во мај 2018 година беше промовиран „Прирачник за полициски службеници за обезбедување родово сензитивни услуги за поддршка на лица жртви на семејно насилство“, додавајќи го подобрениот одговор на властите на насилството врз жените и зголемување на одговорноста на лицата кои вршат семејно насилство. Во моментов, постојат четири регионални центри за згрижување на лица кои се жртви на семејно насилство во Скопје, Кочани, Битола и Свети Николе (основана во 2018 година), а досега во центарот во Скопје се засолниле 5 жртви.

Врз основа на препораките на Комитетот на договорните страни на ГРЕТА (2014), во 2018 година беше донесен новиот Закон за странци со кој се регулира дозволата за привремен престој за жртви на трговија со луѓе, периодот зазакрепнување и размислување и обезбедување повеќе права за жртвите на трговија со луѓе.

Националниот механизам за упатување на жртви на трговија со луѓе во рамките на МТСП работи на спречување на трговијата со луѓе и заштита на жртвите, во контекст на имплементација на Националната стратегија и акцискиот план за борба против трговија со луѓе и илегална миграција (2017-2021).

Со цел да се подобри идентификацијата и заштитата на жртвите на трговија со луѓе и да се обезбеди ефикасно гонење на сторителите, беа спроведени следните активности:

* Програма за помош и поддршка за време на реинтеграцијата беше развиена со цел таргетирање на жртвите на трговија со луѓе вклучувајќи ги и децата. Оваа програма ја спроведуваат социјалните работници.
* МТСП во соработка со клучните чинители подготви индикатори за идентификација на жртвите на трговија со луѓе.

Во јануари 2018 година, беше склучен Меморандум за разбирање помеѓу МВР и МТСП со цел да се зајакне соработката и да се идентификуваат ранливите категории на луѓе, вклучително и жртвите на трговија со луѓе. Меморандумот предвидува правна основа за формирање на мобилни тимови за идентификација на ранливите категории на лица, вклучувајќи ги и жртвите на трговија со луѓе. Мобилните тимови се основани во пет градови низ целата држава: Скопје, Куманово, Тетово, Битола и Гевгелија. Тие се состојат од социјален работник, полициски службеник и претставник од граѓанскиот сектор.

Исто така, Центарот за жртви на трговија со луѓе беше прилагоден да ги опфати жртвите на сексуално насилство кадеврз основа на измените на Законот за социјална заштита од 2018 година, жртвите добиваат засолниште до шест месеци.

***Еднаквост и недискриминација во согласност со законот и пристап до правда***

Владата се стреми да го инкорпорира принципот на еднакви можности што резултираше со интегрирање на родовата перспектива во законите, подзаконските акти и интерните акти во областа на внатрешните работи (Закон за внатрешни работи, член 8, Закон за полиција, член 96, Кодекс на полициска етика, член 58, Колективен договор на Министерството за внатрешни работи, член 76 и член 77, Уредба за униформата и ознаките на униформата на полицијата, членови 28 и 33, Правилник за обука во МИА - член 2, Правилник за начинот и постапката за остварување на системот за кариера на службените лица во Министерството за внатрешни работи, член 6, Правилник за начинот и постапката за оценување на овластените службеници, Содржината на извештајот за извршената оценка, Образец за оценување и Начин на водење евиденција, Член 2, Правилник за начинот и постапката за избор на лица вработени во Министерството за внатрешни работи, член 3).

Стратегијата за родова еднаквост 2013-2020 се базира на принципите на родова еднаквост и уживање на човековите права, како меѓусекторски прашања. Таа обезбедува конкретни цели во врска со интеграцијата на родовата интеграција во националните процеси на креирање политики (преку јакнење на механизмите за родова еднаквост и развивање хармонизирани индикатори за мерење на напредокот во родовата еднаквост, во согласност со националните закони и меѓународните конвенции) и интервенција во секторски приоритетни области, како што се образованието, вработувањето, земјоделството, здравството, родово базираното насилство, трговијата со луѓе, медиумите, човековите права и мировните активности.

Начелото на недискриминација и еднаквост, исто така, беше отелотворено и во бројни други закони кои регулираат различни области, како што се Законот за работни односи и Законот за високо образование.

Законот за бесплатна правна помош воспостави правна рамка за еднаков пристап до правдата на граѓаните и на институциите на системот. Бесплатната правна помош се одобрува во сите судови и административни постапки. Може да се користи за правата од областа на социјалното, здравственото, пензиското или инвалидското осигурување, работните односи, заштитата на децата и малолетниците, жртвите на семејно насилство, заштитата на жртвите на кривични дела, заштитата на жртвите на трговија со луѓе, признавањето на азил и имотно-правни прашања. Регионалните канцеларии на Министерството за правда и овластените здруженија на граѓани се вклучени во обезбедувањето на правна помош, додека пак, адвокатите се вклучени во обезбедувањето на правна помош во судските и административните постапки. Овие законски мерки го подобрија пристапот до правда на ранливите категории на луѓе.

***Политичко учество и застапување***

Иако образованието на жените во Република Северна Македонија е на повисоко ниво од она на мажите, тоа не се рефлектира во политичкото учество и еднаквата застапеност во политиката. Затоа, Владата на Република Северна Македонија презеде чекори за подобрување и унапредување на политичкото учество и застапеност на жените.

Постојаното лобирање на Македонското женско лоби на ГО и консензусот што го постигнаа жените политичари резултираше со зголемување на квотата за учество на жените во политиката преку законодавството. Ова е во согласност со Посебната стратешка цел 2.1 од Стратегијата за родова еднаквост која предвидува зголемено родово одговорно учество на жените во процесите на донесување одлуки во законодавната и извршната власт, како и во партиската политика.

Понатаму, со оглед на новите измени во Изборниот законик од 2015 година, законското решение за учество на двата пола на кандидатските листи за членови на парламентот и советници, е подобрено со воведувањето на квота од 40 % учество на помалку застапениот пол во партиските кандидатски листи на парламентарните и локалните избори. На парламентарните избори во 2016 година беа избрани 41 пратеник од вкупно 120 пратеници. Во овој пратенички мандат, заменик-претседателот на парламентот е жена, 5 жени се претседатели на парламентарните комисии и 7 жени се заменици-претседатели на парламентарните комисии. Во Владата на Република Северна Македонија има 4 жени министри. На локалните избори во 2017 година, од 260 кандидати за градоначалници, само 15 кандидати беа жени, од кои 6 беа изгласани за градоначалници. Од 1388 советници во локалната самоуправа, 415 жени беа избрани за советници.

***Родово одговорно буџетирање***

По истекот на времетраењето на Стратегијата за воведување родово одговорно буџетирање (РОБ), Владата го вметна родово одговорното буџетирање како една од клучните приоритетни области во рамките на Националниот акциски план за родова еднаквост за 2018-2020. Република Северна Македонија е вклучена во Регионалниот проект на Телото на Обединетите Нации за родова еднаквост и зајакнување на жените – UN Women за промовирање на родово одговорни политики во Југоисточна Европа, спроведен во неколку фази од 2011 година. Од 2013 до 2016 година, втората фаза од овој проект беше имплементирана и вклучуваше развој, усвојување и имплементација на методологија за родово одговорно буџетирање, како и јакнење на капацитетите за нејзино спроведување. Методологијата ги обврзува буџетските корисници на централно ниво да изберат една програма за родова анализа и да развијат родови индикатори за резултатите на таа програма. Во оваа насока, методологијата го утврдува процесот на избирање на програмите, чекорите за спроведување на родовата анализа и методот за дефинирање на родовите индикатори. Оваа методологија ги води институциите низ процесот на изготвување на извештаи за родово одговорно буџетирање кои институциите треба да ги достават заедно со буџетските барања за избраните програми за претстојната година. Проектот, исто така, се фокусираше на зајакнување на капацитетот за родово одговорно буџетирање на централно и локално ниво и, олеснување на размената на искуства и знаења за негово спроведување.До 2018 година, 14 ресорни министерства и 3 државни институции добија обука за развој на капацитети и продолжија со менторство за РОБ под раководство на Секторот за еднакви можности. На локално ниво, 21 единици на локалната самоуправа се поддржани преку Телото на Обединетите Нации за родова еднаквост и зајакнување на жените – UN Women и МТСП за спроведување на пилот-програми за РОБ и поттикнување на локални програми и буџети. Како резултат на тоа, создадени се вкупно 88 локални секторски програми во кои се воведени родово специфични мерки, заедно со соодветните буџетски распределби. Покрај тоа, во шест ЕЛС, РОБ беше интегрирано во посебни стратегии за локален развој / или родова еднаквост.

Во соработка со Телото на Обединетите Нации за родова еднаквост и зајакнување на жените – UN Women , МТСП е во завршна фаза на потпишување на меморандум за отворање на регионален ресурсен центар за родово одговорно буџетирање и споделување на знаења. Со оглед на посветеноста на Владата на родовите прашања, Република Северна Македонија ќе го координира овој процес и на тој начин ќе придонесе за развојот на економијата и човечките капацитети во регионот.

***Пристап до здравствена заштита, вклучувајќи сексуално и репродуктивно здравје и репродуктивни права***

Акцискиот план за сексуално и репродуктивно здравје (2018-2020) беше усвоен во согласност со ЦОР на Обединетите нации за 2030 година. Акцискиот план ги поврзува целите и резултатите кои произлегуваат од Агендата за одржлив развој на национално ниво, овозможувајќи ефикасен и ефективен мониторинг на напредокот на државата од аспект наобезбедувањето на сексуалното и репродуктивното здравје.

Министерството за здравство годишно подготвува и спроведува здравствени програми кои конкретно ги таргетираат жените. Програмата за активна здравствена заштита на мајките и децата беше имплементирана со цел / перспектива за подобрување на здравјето на децата и жените во репродуктивниот период и намалување на смртноста кај доенчињата и мајките.

Во 2016 година беше спроведена евалуација на постојната Национална стратегија за репродуктивно здравје (2010-2020), со цел да се усогласи со ЦОР за 2030 година и другите глобални и регионални иницијативи. Дополнително, Министерството за здравство изврши оценка на програмите за скрининг на рак на дојка и на грлото на матката. Во моментов се спроведува меѓународно призната методологија базирана на докази за развивање на клинички упатства за репродуктивно здравје. Првото пилот упатство се однесува на постпарталнотокрвавење, како број еден причина за смртноста кај мајките.

Во 2013 и 2014 година направена е проценка на сите породилишта. Во 2015 година, врз основа на оваа проценка, беше изготвен Акциски план и беа преземени иницијални чекори за спроведување на методологијата на СЗО за смртност и морбидитет на мајката „Повеќе од бројки“ (”Beyond the numbers”).

Во 2017 година беше направена проценка за состојбата на итна медицинска акушерска грижа и грижа за доенчиња. Целта беше да се обезбеди еднаков пристап и квалитет на здравствените услуги за време на бременоста и породувањето, со посебен фокус на ранливите групи.

Во согласност со заложбата на Владата за подобрување на пристапот до здравствена заштита за жените и за обезбедување на здравствена заштита на жените во преднаталниот и постнаталниот период, Министерството за здравство започна да обезбедува бесплатна здравствена заштита за бремени жени во текот на антенаталниот период, без оглед на статусот на нивното осигурувањето, вклучувајќи и ранливи категории на бремени жени. Во овие прегледи се вклучени сите други дијагностички и лабораториски испитувања, како и самото породување. Во моментов, 90 % од жените во државата имаат пристап до пренатална и постнатална грижа.

Промовиран е процесот на електронско доставување на барања за надомест за боледување и породилно отсуство на компаниите до Фондот за здравствено осигурување, со што административната постапка е поефикасна. Овој модел овозможува автоматска контрола и пресметка на плаќањата за боледување, побрзи исплати на надоместокот за боледување и родителско отсуство, намалена бирократија и помали оптоварувања за компаниите, со што се спречува дискриминацијата на жените и ограничувањата за пристап до пазарот на трудот.

## 3.Мерки за спречување на дискриминација и промовирање на правата на жените и девојките кои се соочуваат со повеќекратни и интерсекциски форми на дискриминација

***Расно, етничко или верско малцинство жени***

По усвојувањето на Стратегијата за Ромите (2014-2020) од страна на Владата, МТСП усвои Национален акциски план (2016-2020) за спроведување на стратегијата насочена кон зајакнување на положбата на жените Ромки во општеството. Планираните активности во рамките на овој план обезбедуваат зголемен пристап на жените Ромки до ресурси и можности за развој и учество во економскиот, социјалниот и културниот живот, намален степен на семејно насилство врз жените, намалена преваленца на бракови/заедници меѓу и со малолетници и нивното влијание врз образованието, здравјето и родовата улога.

Проектот „Ромски здравствени медијатори“, имплементиран во текот на известувачкиот период има за цел да ги надмине пречките во комуникацијата помеѓу ромската популација и здравствените работници, да идентификува лица и семејства кои немаат пристап до здравствена заштита, да ја подобри пристапноста до здравствената заштита, да обезбеди здравствено осигурување и бесплатни здравствени услуги преку превентивните и куративните програми на Министерството за здравство, како и целокупно подобрување на здравствениот статус на ромското население.

Овој проект е сè уште во тек и во моментов има 15 здравствени медијатори во осум општини со претежно ромско население. Здравствените медијатори се поставени во локалните здравствени центри на засегнатите општини и се лесно достапни за населението и здравствените работници. Во 2015 година, од страна на медијаторите беа посетени 9245 луѓе, од кои 4403 мажи и 4842 жени. Во 2016 година, медијаторите посетија 5492 лица, од кои 2962 мажи и 2980 жени, додека пак, во 2017 година, медијаторите посетија 5498 лица, од кои 2583 мажи и 2915 жени.

Понатаму, во моментов во 12 општини функционираат 12 ромски информативни центри, каде што се ангажирани 16 лица, од кои 5 се жени. Ромските информативни центри работат на терен преку обезбедување навремени информации, советување, упатување и логистичка поддршка на граѓаните во остварувањето на нивните права и обврски. Во периодот од јануари до март 2018 година, беа обезбедени 2354 услуги, од кои 46,5 % беа насочени кон жени кои контактираа со Центрите (услугите за жените беа обезбедени во областите на вработување - 92 услуги, социјална заштита – 626 услуги, здравствена заштита – 53 услуги,образование – 67 услуги, домување – 85 услуги, спречување и заштита од дискриминација – 2 услуги, лична документација - 108 услуги итн.)

***Жени кои живеат во изолирани и рурални средини***

Националната стратегија за земјоделство и рурален развој е усвоена за периодот од 2014 до 2020 година и вклучува поглавје за подобрување на положбата и улогата на жените од руралните средини со цел да се подобри нивниот пристап до пазарот на трудот земајќи ја предвид нивната ниска стапка на вработеност. (Во 2014 година,биле вработени само 28,3 % од жените од руралните средининад 15-годишна возраст,наспроти 55,4 % од мажите од руралните средини над 15-годишна возраст).

МТСП во соработка со Комитетот за еднакви можности на мажите и жените во локалните заедници и граѓанските организации, континуирано организира јавни дебати и средби со жени во руралните средини на државата за да ги запознаат со националните и локалните политики поврзани со родовата еднаквост и еднаквите можности.

Во 2013 година, како дел од ИПА компонентата IV, ИПАРД 2, беше реализиран проектот „Зајакнување на капацитетот за интеграција на жените од руралните средини на пазарот на трудот, со посебен фокус на жените од етничките заедници“. Целта на проектот беше да се проценат потребите на маргинализираните жени, особено жените од етничките малцинства и жените кои живеат во руралните области, за тие да можат да го зголемат својот потенцијал за вработување на пазарот на трудот. Проектот има за цел зајакнување на капацитетот и соработката помеѓу релевантните субјекти за интегрирање на маргинализираните жени на пазарот на трудот, со посебен фокус на жените од етничките малцински групи. Програмата, во една од нејзините мерки прави родова разлика помеѓу апликантите – „Инвестиции во земјоделски стопанства“. Родовата дистинкција се применува во корист на апликантите - доколку апликантот е жена, се доделуваат повеќе поени за одобрување на апликацијата. На тој начин, од своето основање во 2009 година до крајот на 2016 година, се исплатени барањата на 645 жени, што претставува 26% од вкупните одобрени и платени апликации во корист на жените апликанти. Во 2018 година, вкупниот број на апликанти изнесуваше 108, додека пак, од нив 30 апликации беа поднесени од жени, што претставува 28% од вкупните апликации во ИПАРД Програмата 2014-2020. Проектот резултираше со препораки во контекст на поголемо внимание на потребите на маргинализираните жени и создавање програми за вработување според нивните потреби, како и зајакнување на постоечките партнерства на национално и локално ниво.

Кон подобрување на условите за живот на жените во руралните средини и нивно вклучување во процесите на креирање политики и искористување на расположливите средства, жените се вклучени во работата на Потсекторските постојани групи (ППГ) за регулирање на земјоделските пазари за одредени земјоделски производи или групи на производи. ППГ се состојат од претставници на здруженија на земјоделски производители запроизводство на земјоделски производи, како и од високообразовни научни институции од областа на земјоделството, потрошувачките здруженија и Агенцијата за развој на земјоделството. Во 2018 година, бројот на женски членови во ППГ изнесуваше 50, од кои 19 имаа право на глас, додека пак, другите имале советодавна улога.

***Жени мигранти***

Во текот на 2016 година, за време на миграциската криза во Република Северна Македонија, Собранието ги усвои амандманите на Законот за азил и привремена заштита, кои се однесуваа на две прашања: семејно обединување и концепт за безбедна трета држава. За превенција и одговор на родово базирано насилство (РБН) во кризни состојби беа спроведени Мултисекторски стандардни оперативни процедури (СОП) како дел од Акцискиот план за сексуално и репродуктивно здравје во кризни / итни состојби од 2016 година, и Стандардните оперативни процедури (СОП) за работа со непридружувани малолетници.

Во 2016 година беа спроведени три посебни обуки за клиничкото управување со силување за 64 даватели на услуги, од кои 50 беа здравствени работници. Министерството за здравство ја подготви обуката во согласност со Минималниот основен пакет за услуги (МОПУ) за репродуктивни здравствени услуги за време на хуманитарни кризи. Овие процедури ги покриваат улогите и обврските на секој сектор кој е вклучен во спречувањето и одговорот на родово базираното насилство (РБН) и сексуалното и родово базирано насилство (СРБН), како во вонредни и нормални итни состојби, така и во состојби на мир. Мултисекторскистандардни оперативни процедури (СОП) за кризни состојби првично беа изготвени со цел да се спроведат во прифатните центри, како и на други локации во државата каде што може да се наоѓаат бегалци, мигранти или внатрешно раселени лица.

Во транзитните центри, МТСП преку своите работници за социјална заштита обезбедува помош и поддршка за сите мигранти регистрирани од страна на полицијата. Во однос на жените и девојките, за потребите на транзитните центри, Министерството разви интерни упатства и протокол за упатување за ранливи мигранти и идентификување на жртвите на насилство или трговија со луѓе. Министерството за здравство понуди здравствени услуги 24/7 во мобилните клиники поставени во прифатните и транзитни центри и постави мобилни гинеколошки клиники со женски медицински персонал за да обезбеди удобно опкружување за жените мигранти и бегалци. Во 2016 година, 520 жени мигранти / бегалци добија медицински услуги во рамките на мобилните гинеколошки клиники во транзитните центри Табановце и Винојуг.

## 4. Зголемувањето на бројот на хуманитарни кризи - предизвикани од конфликти, екстремни временски услови или други причини - влијаеше врз спроведувањето на влијанието на ПзА во државата

Зголемениот број на хуманитарни кризи - предизвикани од конфликти, екстремни временски или други настани - немаа влијание врз имплементацијата на Пекиншката Декларација и платформа за акција (ПзА) и оперативните процеси насочени кон родова еднаквост во Република Северна Македонија.

## 5. Забрзување на напредокот на жените и девојките преку спроведување закони, политики и програми 2019-2024

Република Северна Македонија постигна голем напредок во областа на родовата еднаквост. Различни влади работеа со и дадоа приоритет на унапредувањето на родовата еднаквост. Меѓутоа, и покрај постигнатиот значителен напредок во постигнувањето на родовата еднаквост и зајакнувањето на жените во голем број области, особено во законодавството и политиката, сè уште постојат бариери за суштинската родова еднаквост. Промената на социјалните и културните модели е долгорочен процес, а вистинската родова еднаквост не може да се постигне преку краткорочни мерки. Ова исто така важи и за постигнување еднаква застапеност на жените во процесот на донесување на одлуки поврзан со промена на социјалните и културните модели и подобрување на економскиот статус на жените.

Затоа, Владата на Република Северна Македонија ги смета следните области како критични за забрзување на напредокот на жените и девојките во наредниот петгодишен период.

***Еднаквост и недискриминација и пристап до правда во согласност со законот***

Со цел подобрување на јавните услуги, Владата има намера да продолжи активно да ги вклучува родовите перспективи и родовата еднаквост во конкретните закони и акциски планови, вклучително и на општинско ниво.

Во следниот период, приоритет е спроведувањето на Законот за спречување и заштита од дискриминација. Дополнително, измените на сите закони кои се однесуваат на овој закон ќе се спроведуваат соодветно.

Со оглед на ограничената ефективност на Законот за еднакви можности на жените и мажите, на општинско ниво, ќе се дефинираат понатамошни измени на законот.

Владата ќе работи на развивање на Новата стратегија за родова еднаквост во периодот од 2020 година па натаму и Акцискиот план во согласност со Пекиншките принципи, ЦОР, и соодветните усогласувања со законодавството на ЕУ за родова еднаквост.

Владата ќе го вклучи родовиот аспект како приоритет во новата Национална стратегија за имплементација на ЦОР и ќе обезбеди соодветни програми и мерки во согласност со ЦОР особено во однос на родовата цел бр. 5 и принципот на еднаквост и недискриминација ќе го вклучат во сите 17 цели.

Владата ја согледа потребата за подобрување на транспарентноста на својата работа во областа на родовата еднаквост и зајакнување на соработката со граѓанскиот сектор и академската заедница во креирањето на законите, политиките и програмите за родова еднаквост.

Владата има намера да ги интензивира напорите за унапредување на човековите права на жените и да создаде подобри институционални капацитети за нивна ефективна заштита. Со цел да се постигне тоа, Владата има намера да соработува со сите национални институции за да ги идентификува празнините и тесните грла во процесите на заштита на жените и соодветно да изготви програми, како и да вклучи дополнителни решенија во веќе постоечките програми.

Во текот на известувачкиот период, Владата посвети напори за зајакнување на функцијата на механизмот за родова еднаквост и има намера да продолжи да ја подобрува, преку зајакнување на координативниот и надзорниот аспект на механизмот за родова еднаквост при спроведување на извештаи ориентирани кон резултати. Соодветно на фактот дека Владата ќе усвои мерки за зајакнување на капацитетот за донесување одлуки и за авторитетот на Секторот за еднакви можности, кој моментно е во рамките на МТСП, ќе обезбеди и доволно финансиски средства наменети за негово функционирање и за спроведување на јавните политики и стратегии што се однесуваат на Конвенцијата.

Владата на Република Северна Македонија има намера да ја спроведе оценката на родовата еднаквост во јавниот сектор со став / перспектива дека родовиот аспект и родовата еднаквост треба, секогаш кога тоа е релевантно, да бидат концептуално вклучени во јавната администрација и планирање. Посебен акцент ќе се посвети на клучните јавни услуги и обезбедувањето услуги ориентирани кон граѓаните. Ова ќе придонесе за поефикасно искористување на ресурсите, подобрување на квалитетот и зголемена разновидност, а во исто време и промовирање на родовата еднаквост.

На крај, Владата ќе ги зајакне своите статистички и системи за прибирање на податоци на национално и локално ниво за да обезбеди прибирање, анализа и ширење на сеопфатни податоци, распределени по пол, возраст, етничка припадност, местоположба и социоекономско потекло во сите области опфатени со CEDAW Конвенцијата и ЦОР.

***Елиминирање на насилството врз жените и девојките***

Согласно ратификацијата на Конвенцијата на Советот на Европа за спречување и борба против насилството врз жените и семејното насилство и усвоениот Национален акциски план за имплементација на Конвенцијата 2018-2023, првата активност која ќе се спроведува е подготовка на Законот за родово базирано насилство.

Во тек е измена на Кривичниот законик која ќе биде завршена во наредниот период со цел да се осигури дека дефинирањето на силувањето и другите дела во рамки насексуалниот криминалитет се заснова на недостаток на согласност и дека ќе се отстрани условот пенетрацијата да биде елемент на кривичното дело.

Владата има намера да ги оцени судските практики во областа на семејното насилство, со цел да утврди дали судската пракса е усогласена со Конвенцијата на Советот на Европа за спречување и борба против насилството врз жените и семејното насилство. Ова се заснова на фактот дека Владата ќе преземе конкретни мерки и ќе ја подобри положбата на жените жртви на семејно насилство вклучени во судските постапки. На пример, зајакнување на програмите за правнаедукација и зајакнување на капацитетите на судиите, обвинителите, адвокатите и другите стручни правни лицаво насока на CEDAW и Конвенцијата на Советот на Европа за спречување и борба против насилството врз жените и семејното насилство

Покрај тоа, Владата има намера да воспостави механизам за прибирање информации за правните процеси на сите нивоа во рамките на правосудниот систем, вклучувајќи ја полицијата, обвинителството и судовите, со цел следење на ефективноста на сите релевантни чинители во врска со жалбите поднесени од жени, особено во однос на родово базирано насилство и други форми на дискриминација.

***Политичко учество и застапување***

Владата ќе ја разгледа можноста за дополнителни измени на Изборниот законик со цел да се прошири употребата на квоти и вклучувањето на изборите на градоначалници на локално ниво во законот.

Дополнително, ќе се развијат целни мерки, како што е системот за родова еднаквост за забрзано регрутирање и назначување на жени на позиции во процесот на донесување одлуки во јавната администрација, вклучувајќи ја и дипломатската служба, полицијата и војската.

Уште поважно, ќе се развијат програми за промовирање на еднакво учество на жените во процесите на донесување одлуки на сите нивоа во јавниот и приватниот сектор. Овие програми ќе се фокусираат на обезбедување жените од сите етнички групи, жените од руралните средини и жените со попреченост да имаат пристап до позициите и механизмите за донесување одлуки во јавните институции.

***Родово одговорно буџетирање***

Владата го идентификува родовото одговорно буџетирање како моќна алатка за унапредување на родовата еднаквост и ќе продолжи да ја подобрува родовата еднаквост и родовата перспектива во политиките и практиката на буџетирање. Тековните реформи во управувањето со јавните финансии претставуваат влезна точка за систематска и одржлива примена на РОБ како алатка во процесите на креирање политики и буџетирање како средства за подобрување на транспарентноста и одговорноста кон обврските за родова еднаквост. Понатаму, тоа ќе и овозможи на државата да одговори на Заклучните забелешки на CEDAW и последните Извештаи на ЕУ за напредокот на државата, кои препорачуваат понатамошни напори за зголемување на транспарентноста на буџетот, подобрување на реформите во управувањето со јавните финансии и зајакнување на напорите за унапредување на родовата еднаквост. Овие препораки се усогласени со Агендата до 2030 година и усвоените Цели за одржлив развој (ЦОР), каде што, меѓу другото, нивото (учеството) на расходите за родова еднаквост и зајакнување на жените ќе се користи како индикатор за мерење на напредокот од аспект на родовата еднаквост.

***Промена на негативните општествени норми и родови стереотипи***

Со цел да се променат негативните општествени норми и родовите стереотипи, Владата ќе развие програми за обука за сите релевантни стручни лица во секторите за елиминирање на родовите стереотипи.

Владата, исто така, ќе усвои сеопфатна стратегија насочена кон заедниците со цел елиминирање на дискриминаторските родови стереотипи и штетните практики против жените и девојките, и преку јакнење на процесот за проверка на учебниците и наставните програми, ќе обезбеди пристап до образование за девојчињата во најзагрозените области, како и нивно редовно присуство на настава. Со цел да го постигне горенаведеното, Владата ќе оствари соработка со граѓански организации, вклучувајќи ги и родителите, младинските организации во урбаните и руралните средини, приватните здруженија и бизнис секторот и мажите.

Владата на Република Северна Македонија формираше Национално координативно тело за заштита на децата од злоупотреба и запоставување. Во фокусот на работата на ова тело во изминатиот период беше развојот на индикаторите за прибирање податоци за децата жртви на насилство. Во текот на 2019 година, Националното координативно тело за заштита на децата од злоупотреба и запоставување ќе работи на подготовка и усвојување на Стратегија за заштита на децата од насилство и злоупотреба за периодот 2020-2024 заедно со Акцискиот план за периодот 2020-2021.

На крај, Владата на Република Северна Македонија во соработка со меѓународните организации, граѓанските организации и другите релевантни актери ќе продолжат да спроведуваат редовни јавни кампањи насочени кон унапредување на положбата на жените во општеството и намалување на родовите стереотипи.

# ВТОР ДЕЛ: ПРЕЗЕМЕНИ МЕРКИ ЗА УНАПРЕДУВАЊЕ НА РОДОВАТА ЕДНАКВОСТНИЗ ДВАНАЕСЕТТЕ КРИТИЧНИ ОБЛАСТИ НА ИНТЕРЕС

## Инклузивен развој, еднакви услови за просперитет и пристојна работа

Државата ја препознава потребата за унапредување на агендата за развој, просперитет и работна сила во однос на унапредувањето на родовата еднаквост. Подолу следат неколку примери на мерки и програми спроведени за време на известувачкиот период.

## 6. Активности за унапредување на родовата еднаквост во однос на улогата на жените во платената работа и вработувањето

* **Спроведени / зајакнати родово одговорни политики за пазарот на трудот (образование и обука, вештини, субвенции)**

Во 2014 година, во групата од 15 до 64 години, 37,4 % од жените и 56,6 % од мажите биле во работен однос, покажувајќи многу низок степен на вработеност на жените во споредба со мажите. Во 2018 година, во рамките на населението од 15 до 64 години, 40,1 % од жените и 60,5 % од мажите биле во работен однос, укажувајќи на мало, но значително зголемување од 6,7 % од степенот на вработеност на жените. Во последните пет години, Агенцијата за вработување (АВ) вложи напори за подобрување на еднаквото учество на мажите и жените во активни програми / мерки, обезбедувајќи учество на најмалку 30 % од младите луѓе до 29 години. Со цел да се задоволат потребите на пазарот на трудот, АВ преку своите центри за вработување разви и спроведе услуги за зголемување на конкурентноста на работната сила. Посебно внимание беше посветено на обезбедување на еднакво учество на мажите и жените.

|  |
| --- |
| **Табела 1: Процентуална застапеност на жени** |
|  | **2014** | **2015** | **2016** | **2017** | **2018** |
| **Програми и мерки за вработување** | 43 | 50 | 57 | 50 | 56 |
| **Вкупен број на работодавни услуги** | 43 | 45 | 46 | 46 | 49 |

(\*Во рамките на работодавните услуги, лицето може да биде вклучено во повеќе мерки за вработување или во различни активности во рамките на работодавните услуги).

Дополнително, за надминување на бариерите и зголемување на степенот на вработеност на жените (балансирање на приватниот / професионалниот живот и дискриминација на пазарот на трудот), Агенцијата за вработување во 2015 година подготви програми, мерки и проекти земајќи го предвид еднаквото учество на жените и мажите. Некои од понудените услуги беа: помош при барање работа, каде што 44,8% од учесниците беа жени, мотивациски обуки каде 45,53% од учесниците беа жени, и обуки за подготовка за вработување каде 56,64% од учесниците беа жени. Во 2016 година, Агенцијата спроведе обука на работните места со субвенционирано вработување, каде што 47,6 % од учесниците беа жени, обуки за основни компјутерски вештини и странски јазик, каде што 58,56 % беа жени, и обука за задоволување на побарувачката за одредени професии на пазарот на трудот, каде што 68 % беа жени. Оперативниот план за активни програми и мерки за вработување и услуги на пазарот на трудот од 2019 година, ќе продолжи да ги утврдува програмите за вработување, мерките и услугите со цел да обезбеди нови работни места, поддршка за креирање на нови работни места и зголемување на можностите за вработување на невработени лица, особено млади, корисници на социјална помош и жени.

* **Зајакнати / спроведени закони и политики и практики на работното место со кои се забранува дискриминација при регрутирањето, задржувањето и унапредувањето на жените во јавниот и приватниот сектор и законодавството за еднакви плати**

Измените на Законот за работни односи, во согласност со Законот за забрана на дискриминација и Законот за еднакви можности на жените и мажите, забрануваат дискриминација и предвидуваат дека работодавачот не смее да го стави подносителот на пријавата за вработување или вработениот во нееднаква положба врз основа на расно или етничко потекло, бојата на кожата, полот, возраста, здравствениот статус или попреченоста, религиозното, политичкото или друго убедување, членството во синдикат, национално или општествено потекло, семеен статус, имот, сексуална ориентација или други лични околности. Законот посебно укажува на тоа дека на жените и мажите мора да им се обезбедат еднакви можности и еднаков третман во однос на: 1) пристапот до вработување, вклучувајќи унапредување и стручна и професионална обука во работата; 2) работни услови; 3) еднаква плата за еднаква работа; 4) шеми за професионално социјално осигурување; 5) отсуство од работа; 6) работни часови и 7) откажување на договорот за вработување.

Во 2016 година, со Одлука на Уставниот суд се утврди дека законската старосна граница за пензионирање на жените останува да биде 62 години во согласност со Законот за пензиско и инвалидско осигурување, а додека пак, старосната граница за мажите е 64 години. Сепак, со цел да се постигне еднаквост меѓу мажите и жените во однос на пензионирањето, Судот создаде законска можност за двата пола да можат да го продолжат ограничувањето за пензионирање до 67-годишна возраст, притоа, изедначувајќи ја границата за пензионирање.

Министерството за економија (МЕ) подготви Стратегија за развој на женското претприемништво со Акциски план (2019-2023). Стратегијата има за цел економско зајакнување на жените и елиминирање на дискриминаторските практики кон жените на пазарот на трудот преку создавање на услови за деловно опкружување и обезбедување поддршка за развој на нивниот претприемачки потенцијал кој ќе придонесе за развој на постојните и создавање на нови претпријатија, нови работни места, а со тоа и подобрување на економијата во целина.

* **Преземени мерки за спречување на сексуалното вознемирување, вклучително и на работното место**

Со цел да се спречи родово базираното вознемирување на работно место и во согласност со Законот за заштита од вознемирување на работното место од 2013 година, Стратегијата за родова еднаквост 2013-2020 и Акцискиот план за родова еднаквост 2013-2016, Министерството за информатичко општество и администрација (МИОА) во соработка со МТСП, разви модули за родова еднаквост за вработените во државната администрација со цел, меѓу другото, да се спречи родово базирано сексуално вознемирување или родово базирано вознемирување од било каков тип.Затоа, секој вработен во администрацијата е должен да ја заврши Е-обуката за родова еднаквост. Мерката е насочена кон службениците во јавната администрација на централно ниво, како и на службениците на јавната администрација на локално ниво.Заклучно со декември 2018 година, 3,167 јавни службеници на централно ниво ја завршија обуката (основно ниво 1,583, напредно ниво 1,584), додека пак во тек е обука за уште 15.295 службеници (8,120 основно ниво, 7,175 напредно ниво).

Во институциите на јавниот сектор има приближно 12,000 вработени, така што предвидуваме втората фаза да продолжи до 2020 година.

МВР ја создаде „Единицата за обука и развој на вработените и застапеност на заедниците како и еднакви можности на половите“ која за своите вработени ќе спроведува обуки за родова еднаквост со цел постигнување на родова еднаквост и елиминирање на родово базираното вознемирување на работното место.

## 7. Активности за препознавање, намалување и / или редистрибуција на неплатената грижа и домашната работа и подобрување на балансирањето помеѓу работата и семејството

* **Проширување на услугите за згрижување на децата или овозможување постојните услуги да бидат попристапни**

МТСП и Владата на Република Северна Македонија разви посебни социјални програми за родители на деца со попреченост, што им овозможува на родителите да имаат пристап до скратено работно време со добивање на целосна плата, што ја субвенционира Владата преку Центрите за социјална работа.

Со цел да се обезбеди сеопфатна грижа за децата, што исто така ќе одговара на потребите на родителите во однос на работното време, во 2017 година МТСП со Одлуката за утврдување на работно време во Владата на Република Македонија, министерствата и другите органи на државната управа, го прошири работното време на градинките за воведување на работа во две смени, вклучувајќи ја и првата работна сабота од месецот.

|  |
| --- |
| **Табела 2: Корисници на субвенции за полно работно време на родители на деца со попреченост** |
| **Година** | **Корисници** |
| **2014** | 71 |
| **2015** | 81 |
| **2016** | 97 |
| **2017** | 108 |
| **2018** | 139 |

Дополнително, МТСП интензивно работи на проширување на капацитетите на институциите за згрижување и образование на деца од предучилишна возраст. Во текот на 2018 година се отворени вкупно 24 детски градинки со капацитет за згрижување на 1,959 деца, од кои 5 се приватни детски градинки со капацитет до 750 деца. Во 2019 година планирани се изградба, адаптација, проширување и опремување на 25 градинки во различни урбани и рурални средини, со што капацитетот на градинките ќе се зголеми за 1,669 деца.Истовремено, преку проектот ИПА 2017 се планира изградбата на два нови објекти за детски градинки за кои се обезбедени средства во износ од 1,500,000 евра. Дополнително, МТСП заедно со Светска Банка има намера да спроведе програма за натамошно проширување на мрежата на јавни предучилишни установи во руралните и урбаните области и да ги прошири постојните капацитети, како и да изгради нови капацитети, особено во општините каде што нема пристап до институционални форми за згрижување и воспитување на деца. За таа цел, преку заем од Светска Банка обезбедени се средстваво висина од 22 милиони евра. Во наредниот четиригодишен период, како резултат на планираните активности, се очекува дека покриеноста на децата во предучилишните установи дополнително ќе се зголеми за 50 %.

* **Воведено или зајакнато породилно / татковско / родителско отсуство или друго семејно отсуство**

Измените на Законот за работни односи воведуваат можност родителите да добијат неплатено отсуство од работа за грижа за малолетни деца, за период од најмалку 3 месеци до тригодишна возраст на детето. Сега, исто така, за време на користењето на дополнителното неплатено отсуство врз основа на родителство, родителите имаат право на паричен надоместок врз основа на бременост, породување и родителство.

|  |  |
| --- | --- |
| Табела3: Надоместок за породилно отсуство во 2017 година |  |
| Бременост и породувања | **Вработување на нови мајки** | **Вкупно нови мајки** | **Број на вработени жени** | **Број на породилни отсуства на 1000 вработени осигурени жени** |
| 9,323 | 470 | 9,793 | 251,063 | 39 |

Покрај тоа, Владата постојано ги зголемува средствата за породилно отсуство, што кореспондира со зголемувањето на стапката на породилни отсуства на годишно ниво. Дополнително, средствата за 2017 година се зголемени за 4 % во споредба со средствата од 2016 година и 9 % споредено со средствата за породилно отсуство доделени во 2015 година.

За да се осигури дека мажите имаат можност да се грижат за своите деца, преку новата измена на Законот за работни односи, во согласност со Директивата за родителски права на ЕУ која се однесува на еднаква примена на родителско отсуство и за двајцата родители, Република Северна Македонија ќе воведе татковско отсуство исклучиво за татковците. Оттука,во наредниот период очекуваме и татковците да се стекнат со родителски бенефит.

## 8. Воведени мерки за штедење / фискална консолидација и нивното влијание врз жените и мажите

Во изминатите пет години Република Северна Македонија нема воведено мерки за штедење / фискална консолидација, како што се намалување на јавните расходи или намалување на бројот на вработени во јавниот сектор, сепак, тоа немаше никакво влијание врз процесите од аспект на родовата еднаквост.

## Искоренување на сиромаштијата, социјална заштита и социјални услуги

Земјата вложи континуирани напори за намалување или искоренување на сиромаштијата, подобрување на пристапот до социјалната заштита, здравството и образованието за жените и девојките. Во тој контекст, подолу се наведени некои од мерките и програмите преземени во текот на известувачкиот период:

## 9. Активности за намалување / искоренување на сиромаштијата кај жените и девојките

* **Унапредување на пристапот до пристојна работа за сиромашните жени преку активни политики на пазарот на трудот (на пример, обуки за работа, вештини, субвенции за вработување итн.) и целни мерки**

Еден од владините приоритети во рамките на Законот за еднакви можности на жените и мажите е намалување на ризикот од сиромаштија и зголемување на социјалната и трудоватаинклузија на социјално загрозените и ранливи групи.

Преку Оперативниот план за активни програми и мерки за вработување и услуги на пазарот на трудот за 2017 година на Агенцијата за вработување, беа имплементирани посебни услуги за активирање на лица кои се изложени на ризик од социјална исклученост. Преку овие услуги 510 невработени лица (419 Роми и 91 лица од други категории на невработени лица, од кои 244 беа жени), беа информирани за можностите за вработување и активните програми и мерки за вработување. Беа имплементирани и услуги за активирање на млади невработени лица, вклучувајќи и 503 млади невработени лица, од кои 231 беа жени, информирајќи ги за можностите за вработување. Во 2018 година беше спроведена и услугата за активирање на невработените лица Роми вклучувајќи 1,125 невработени лица, од кои 549 беа жени.

Во 2017 година Агенцијата за вработување учествуваше во проектот „Вклучување на жените од етничките заедници на пазарот на трудот“. Овој проект беше финансиран од Европската Унија, управуван од Одделот за централно финансирање и склучување договори и имплементиран од страна на Меѓународната организација CARE (ЦАРЕ) од Германија / Луксембург и Женската граѓанска иницијатива АНТИКО.Целта на проектот беше во Северна Македонија да се постигне инклузивен пазар на трудот, особено за ранливите категории на лица. Во рамките на проектот беа организирани поголем број обуки за жени кои припаѓаат на ранливитекатегории. Во обуките за зајакнување на економските капацитети и потенцијалот организирани во рамките на оваа програма учествуваа 1,199 жени, додека пак,за 30 жени бешеовозможена пракса во деловниот и во јавниот сектор. Во 2015 година,со цел да ги поттикне претпријатијата да вработуваат лица со социјален ризик, Агенцијата за вработување спроведе програма за условен паричен надоместок за субвенционирано вработување на лица со социјален ризик, со што беа потпишани 29 договори со работодавачи за вработување на 33 лица, од кои 10 односно, 30 %беа жени.

Во периодот помеѓу 2016 и 2017 година, Меѓународната организација за миграција (ИОМ) Скопје спроведе проект за зголемување на вработеноста на Ромите, особено жените Ромки преку развој на нивните вештини - 47 жени учествуваа на стручни обуки, а 20 жени учествуваа на обуки на работното место. Како дел од активностите, ИОМ, исто така, организираше тематски сесии за справување со пречките кои го попречуваат учеството на жените на пазарот на трудот, како што се стереотипите за дискриминација, традиционалните норми и недостатокот на родово базирани услуги за поддршка. Во овие сесии учествуваа вкупно 367 жени.

* **Поддржани се активности за женско претприемништво и деловен развој**

МЕ како одговорна институција за креирање на политики за развој и поддршка на микро, мали и средни претпријатија и развој на претприемништво, ја признава важноста од зајакнување на улогата на жените во целокупните активности од областа на економијата. Од 2012 година, Министерството за економија спроведува конкретна мерка наречена „финансиска поддршка за жени претприемачи“. Оваа мерка е предвидена во рамките на Годишната програма за конкурентност, иновации и претприемништво. Преку оваа мерка се субвенционираат претпријатијата кои се во сопственост и со кои управуваат жени. На субвенционираните претпријатија им се обезбедува кофинансирање од 60 до 70 % од трошоците за: набавка на опрема, уредување на просторот, згрижување на деца, дизајн на производите, развој на визуелен идентитет на производот / услугата и воведување на софтверски решенија. Максималниот износ што може да се распредели по барател изнесува 150,000 денари. Преку оваа програма, МЕ кофинансира проекти на здруженија на граѓани и фондации насочени кон поддршка и промовирање на женското претприемништво.

|  |
| --- |
| **Табела 4: Вкупен износ на доделени средства, број на подносители и број на субвенционирани претпријатија во сопственост и со кои управуваат жени, распределени по години** |
| Година | Планиран буџет за мерката–финансиска поддршка за жените претприемачи (во денари) | Вкупен износ на доделени средства (во денари) | Број на апликанти | Број на субвенционирани претпријатија |
| **2012** | 1,820,000 | 1,667,117 | 78 | 18 |
| **2013** | 1,330,000 | 1,283,116 | 30 | 18 |
| **2014** | 1,400,000 | 1,107,546 | 26 | 12 |
| **2015** | 1,800,000 | 1,050,420 | 18 | 15 |
| **2016** | 2,000,000 | 1,999,999 | 39 | 23 |
| **2017** | 2,400,000 | 1,729,786 | 36 | 18 |
| **2018** | 2,000,000 | 1,993,598 | 46 | 16 |

Во 2015 година, од вкупно 9 кофинансирани проекти, 2 се однесуваа на женското претприемништво. Во 2016 година, од вкупно 11 кофинансирани проекти, 6 проекти се однесуваа на женското претприемништво. Во 2017 година, од вкупно 24 кофинансирани проекти, 11 проекти се однесуваа на женското претприемништво и на крај, во 2018 година, од вкупно 7 кофинансирани проекти, 1 проект се однесуваше на женското претприемништво.

Програмата за самовработување е активна мерка за вработување во рамки на владиниот Оперативен план за вработување, кој се спроведува од 2007 година. Оваа програма има за цел да го поттикне претприемништвото и да го поддржува создавањето на нови бизниси кои ќе обезбедат одржливо вработување, не само за основачите, туку и за другите лица кои ќе бидат вработени во овие нови и одржливи бизниси.Анализите спроведени од страна на МТСП во 2017 година покажуваат дека преку оваа програма жените претприемачи имаат основано бизниси низ целата држава и во сите општини.

Подолу е прикажана тригодишна анализа на сите основани бизниси и за тоа колку од нив се основани од страна на жени претприемачи.

|  |
| --- |
| **Табела5: Регистрирани бизниси распределени по пол и година** |
| Година | Број на регистрирани бизниси | Број на регистрирани бизниси од страна на жени, изразено во броеви | Број на регистрирани бизниси од страна на жени, изразено во проценти од сите регистрирани бизниси на годишно ниво |
| 2015 | 947 | 331 | 35 |
| 2016 | 1,008 | 427 | 42,3 |
| 2017 | 1,316 | 493 | 37,5 |

##

## 10. Активности за подобрување на пристапот до социјална заштитана жените и девојките

* **Подобрен пристап до горенаведените услуги за посебни категории на население (на пример, жени во неформален работен однос, вклучително и жени што се занимаваат со работи во домаќинството, жени мигранти и бегалци, жени во услови на хуманитарни кризи)**

Во 2018 година, Собранието го усвои новиот Закон за меѓународна и привремена заштита. Законот посветува особено внимание на особено ранливите групи кои имаат потреба од заштита, како што се бремени жени и жртви на насилство. Во исто време, на МТСП му се наложува законска обврска да развие соодветни подзаконски акти со кои ќе се обезбеди систематско и формално обезбедување на социјална заштита на овие групи. Во случај на вонредни состојби, како и во рамките на капацитетите за прифаќање на бегалци, МТСП обезбедува пристап до социјални работници и услуги за ранливите групи 24/7.

За време на европската бегалска криза во 2015 и 2016 година, околу еден милион мигранти и бегалци транзитираа низ нашата државадодека се упатуваа кон западноевропските држави со цел да бараат азил. Владата отвори два центри за прифаќање и транзит, каде што мигрантите и бегалците добија основна хуманитарна помош и привремено прифатилиште. Владините агенции, заедно со агенциите на ОН и претставниците на невладините организации (НВО), обезбедија спроведување на неколку родово сензитивни мерки, и тоа:

* + Развој, усвојување и имплементација на МултисекторскиСОП за превенција и одговор на родово базираното насилство во време на хуманитарни кризи / итни случаи
	+ Архитектонско проектирање на камповите за прифаќање да вклучува посебен пристап до санитарни простории за жени и девојчиња, со поставување на привремени прифатилишта на безбедните локации со доволно осветлување на патеките
	+ Вработување на женски социјални работници и психолози за да се обезбеди родово сензитивна заштита и психосоцијална поддршка
	+ Отворање на СОС-линии, инфо центри и посебни инфо центри за жени и деца за да се осигури обезбедување на пристап до информации и механизми за пријавување на насилство
	+ Воспоставување на женски образовни групи и групи за психосоцијална поддршка.
	+ Обезбеден пристап до бесплатна здравствена заштита и посебна репродуктивна здравствена заштита во прифатните центри.

Постојат и примери на програми на локално ниво насочени кон подобрување на пристапот до социјална заштита на лицата кои припаѓаат на одредена категорија на население. На пример, во 2017 година Општина Велес со посебен буџет кој го поддржува реализирањето на оперативниот план на општината за еднакви можности, издвои 330,000 денари. Со помош на овој буџет, општината обезбеди финансиска помош за семејства со еден родител и жртви на семејно насилство. Целта беше да се промовираат нови форми на социјални услуги и да се поттикнат мерки за ранливите категории на локално ниво.

* **Воведени или зајакнати условни парични трансфери**

Со цел да се создаде можност за децата од домаќинствата корисници на социјална парична помош да продолжат со средно образование, Владата спроведе програма за условни парични надоместоци. Програмата предвидува дополнителна парична помош од 12.000 денари месечно за примателите на социјална парична помош чии деца редовно посетуваат настава. Врз основа на резултатите добиени преку оценката на програмата кои укажуваат на тоа дека мајките, за разлика од татковците, подобро и поефикасно управуваат со овие финансиски ресурси и ги насочуваат само кон образовните потреби на децата, условниот готовински трансфер сега се доделува само на мајки. Во учебната 2014/2015 година имаше 6,751 корисници на условени парични трансфери, во учебната 2015 / 2016 година тој број изнесуваше 5,347 корисници, во учебната 2016/2017 година 4,900 корисници, додека пак, во учебната 2017/2018 година бројот на корисници на условните парични трансфери изнесуваше 3,787.

* **Воведена или зајакната социјална заштита за невработените жени (на пример, бенефиции за невработеност, програми за јавни работи, социјална помош)**

Програмата за општествено-корисна работа е насочена кон социјално вклучување на лицата кои имаат потешкотии да влезат на пазарот на трудот. Преку оваа програма,за лицата кои имаат потешкотии да влезат на пазарот на трудот се обезбедуваат обуки за стекнување на потребните вештини и постепено се вклучуваат на пазарот на трудот преку иницирање на програми за јавна работа. Лицата вклучени во програмата обезбедуваат услуги за потребите на граѓаните од локалната заедница додека стекнуваат искуство и стручни вештини кои ќе ја подобрат нивната способност за вработување во иднина.

Програмата, исто така, придонесува за зголемување на понудените социјални услуги во согласност со потребите на локалната заедница. Во периодот од 2013 година до крајот на 2015 година, од вкупно 518 невработени лица кои беа ангажирани во рамките на програмата, 74,52 % беа жени, додека пак, во 2016 година во програмата беа вклучени 229 невработени лица, од кои 179 беа жени.

На локално ниво, програмите беа развиени преку воведување на Локални акциски планови за унапредување на еднаквите можности на жените и мажите. На пример, Општина Богданци преку Локалниот акциски план од 2015 година, разви програма која има за цел да им помогне на самохраните мајки и мајките на деца со попреченост преку организирање на индивидуални состаноци со нив и олеснување на процесот на нивно вклучување во работните аранжмани, како што се јавните програми за работа и обезбедување бесплатна грижа за децата за самохрани родители со низок месечен приход.

## 11. Активности за подобрување на здравствените исходи на жените и девојките

* **Унапредување на пристапот на жените до здравствените услуги преку проширување на универзалната здравствена заштита или јавните здравствени услуги**

Постоечката Национална стратегија за репродуктивно здравје 2010-2020 беше изменета и консолидирана со додавање на безбедното мајчинство со цел да се обезбеди универзален пристап до сексуалното и репродуктивното здравје и репродуктивно право и безбедно мајчинство на сите жени во државата.

Здравствената заштита на жените во репродуктивниот период се обезбедува преку мрежа на здравствени установи на сите три нивоа на здравствена заштита. На примарно ниво, пренаталната здравствена заштита ја обезбедуваат гинеколози, како и патронажни сестри. Процентот на бремени жени кои имаат пристап и корист од пренатална и постнатална грижа е релативно висок и се движи околу 90 %. Породувањата во присуство на доктор се одржуваат на високо ниво од 99,9 %. Имплементираните политички мерки придонесуваат за намалување на смртноста кај новороденчињата што во 2016 година значително се покачи. Бројките за 2018 година се достапни само за првите шест месеци и укажуваат на намалување на стапката на смртност, при што, стапката на смртност на новороденчињата за 2018 година изнесува 17 %, наспроти 26 % во истиот период во 2017 година.

|  |
| --- |
| Табела 6:Стапка на смртност на новороденчиња |
| Година | На 1000 раѓања на живи новороденчиња |
| 2014 | 9,9 |
| 2015  | 8,6 |
| 2016  | 11,9 |
| 2017 | 9,2 |

Патронажната служба спроведува патронажни посети во домот на мајката по напуштањето на породилното одделение. Бројот на бремени жени кои имаат пристап и корист од постнаталната здравствена заштита (посети од патронажна медицинска сестра) се движи околу 83 %.

МЗ воведе неколку мерки за зголемување на достапноста на здравствената заштита за бремените жени, особено за ранливите категории на жени кои се соочуваат со финансиски бариери:

* Бесплатни прегледи и лабораториски испитувања за време на бременоста за жени без здравствено осигурување;
* Бесплатно породување на бремени жени без здравствено осигурување, жени Ромки, жени од социјално ранливи категории и лица без документи за лична идентификација;
* Бесплатен болнички третман на доенчиња од мајки без здравствено осигурување, жени Ромки, жени од социјално ранливи категории и лица без лична идентификација; и
* Ослободување од плаќање здравствени услуги поврзани со бременост, на сите нивоа на здравствена заштита. Ова се однесува на бремени мајки кои имаат здравствено осигурување.

Владата во 2015 година го укина учеството на граѓаните во трошоците за здравствените услуги во текот на бременоста. Ова ги вклучуваше трошоците за различни здравствени услуги како што се: микробиолошки брисеви, лабораториски испитувања на крв и урина, уринокултура и PRISCA тест за откривање на генетски аномалии. Трошоците се покриваат со годишните програми кои ги спроведува МЗ, како што е програмата за покривање на трошоците за учество (за жени кои поседуваат здравствено осигурување) и Програмата за активна здравствена заштита за мајката и детето (за жени без здравствено осигурување). Понатаму, оваа мерка го олеснува пристапот до здравствени услуги за ранливите категории на жени.

Според годишната програма за рана детекција на малигни заболувања, континуирано се обезбедуваат бесплатни превентивни прегледи за скрининг на рак на дојка и на грлото на матката кај сите жени.

* **Проширување на посебни здравствени услуги за жените и девојките, вклучувајќи услуги за сексуално и репродуктивно здравје, ментално здравје, здравје на мајките и услуги за ХИВ**

Во десетте центри за јавно здравје во државата се основаат советувалишта за сексуално и репродуктивно здравје. Советодавните центри обезбедуваат бесплатни советувања за сексуално и репродуктивно здравје, контрацепција и промотивни материјали. На неколку различни локации (Институт за јавно здравје, центри за јавно здравје, клиники за инфективни болести и фебрилни состојби) се врши бесплатно тестирање и советување за ХИВ при што е загарантирана дискреција. Две мобилни клиники обезбедуваат бесплатни и брзи тестирања за ХИВ и хепатитис Ц во 11 градови во државата.

* **Зајакнато сеопфатно сексуално образование во училиштата или преку програми во заедницата**

Во 2018 година беше формирана мултисекторска експертска работна група (РГ) со цел да се предложи модел за спроведување на сеопфатно сексуално образование како дел од формалното основно образование. Од март до ноември 2018 година, РГ оствари средба за разговори околу можностите и ограничувањата поврзани со воведувањето на сеопфатно сексуално образование. РГ се залагаше за спроведување на чувствителна и сеопфатна програма за сексуално и репродуктивно здравје и права. Целна група беа децата од предучилишна возраст и децата што посетуваат средно образование. РГ подготви модели за пилотирање на сеопфатната програма за сексуално образование. Моделите беа доставени до МОН со цел да се утврди финансиската импликација на пилотирањето. Истовремено, РГ изготвува акциски план и Прирачник за наставници за пилотирање на моделот, вклучувајќи работилници за сеопфатно сексуално образование.

Дополнително, изготвени се два прирачници за едукатори за сексуално и репродуктивно здравје за возрасни ученици, од кои еден е за врснички едукатори кои ќе ја надгледуваат обуката организирана од страна на ГО ХЕРА. во соработка со Министерството за здравство, додека пак, другиот е наменет за наставници во основните училишта кои, преку проширување на постоечката програма за образование за животни вештини од прво до деветто одделение, сакаат да пренесат знаења од областа на сексуалното и репродуктивното здравје.

* **Обезбеден пристап до услугите за сексуално и репродуктивно здравје за жени и девојки бегалци, како и жени и девојки во услови на хуманитарни кризи**

Во текот на Европската бегалска криза во 2015 година, Владата отвори центри за прифаќање и транзит, каде што мигрантите и бегалците добија основна хуманитарна помош и привремено прифатилиште. Владата обезбеди пристап до здравствена заштита и посебна репродуктивна здравствена заштита во прифатните и транзитните центри. Министерството за здравство ја поддржа работата на мобилните гинеколошки клиники во транзитните центри на Табановце и Винојуг, во кои беше ангажиран женски медицински персонал, со цел да се обезбеди удобно опкружување за жените на кои им е потребна таква услуга.Во 2016 година, 520 жени бегалци добија медицински услуги во рамките на мобилните гинеколошки клиники. Бремените жени биле однесени во околните болници за да се спроведе бесплатно породување. Во прифатниот центар Визбегово, медицинските услуги ги обезбедува самиот центар, преку ангажирање на бесплатен медицински персонал. Секундарната и / или терциерната медицинска заштита исто така беше достапна и бесплатна за жените мигранти и бегалци. Во секундарните институции за здравствена заштита во 2015 година се породија 4 жени бегалци, во 2016 се породија 8 и во 2018 година 1.

## 12. Активности за подобрување на образовните резултати и вештини на жените и девојките

* **Зајакната наставна програма за зголемување на родовата одговорност и елиминирање на пристрасноста на сите нивоа на образование**

Анализата на наставната содржина и учебниците за македонски јазик за второ одделение спроведена од страна на Министерството за образование и наука (МОН) во 2017 година, покажа дека учебниците користат стереотипни ставови за улогата на жените и мажите во приватниот живот. Анализираните учебници ги прикажуваа жените како домаќинки кои се грижат за домот, децата и за готвењето, при што, женските ликови беа претставени како љубезни и чувствителни. Машките ликови беа претставени претежно како дел од јавниот живот, со професии како лекари, стоматолози, работници и наставници. Една од препораките што произлегоа од анализата беше да се елиминира стереотипната застапеност на родовите улоги / професии и да се поттикне разновидноста, индивидуалноста, солидарноста и креативноста, без оглед на полот. Оттука, во 2017 година, формираната Работната група за анализирање на содржината на наставните планови, програми и учебници во насока на промовирање на еднакви можности за жените и мажите, издаде препорака.Како резултат на тоа, МОН извади од употреба два учебника во кои постоеше дискриминација на различни основи, вклучувајќи ги и родовите и полот. Во 2018 година, Работната група повторно ја анализираше содржината на наставните програми и учебниците и утврди дека 90 % од ревидираните наставни планови, учебници и планови се родово сензитивни и не содржат дискриминација врз основа на пол, сексуална ориентација и родов идентитет. Во случаите кога во прегледаните материјали беше утврдено постоење на дискриминација, беа издадени препораки кои потоа беа спроведени од страна на МОН.

* **Промовирање на безбедно, ненасилно и инклузивно образовно опкружување за жените и девојките**

МОН има за цел да изгради чиста, безбедна и хармонична училишна средина. Како дел од активностите за промоција и превенција во врска со безбедноста во училиштата и одржувањето на чистотата животна средина, Министерството веќе неколку години организира натпревар за „Најчисто и најбезбедно училиште“ меѓу училиштата во државата. МОН објавува јавен повик и ги дефинира посебните критериуми врз основа на кои се оценува безбедноста и чистотата на училиштето. Од поднесените пријави се избираат три основни и три средни највисоко рангирани училишта кои се претставуваат како пример за другите училишта.

Законот за заштита на децата конкретно ги забранува сите форми на насилство во сите околности и предвидува обврска за сите граѓани да пријавуваат насилство врз деца веднаш штом ќе дознаат за таков акт / дело. Иако во моментов не постојат конкретни законски мерки за справување со насилството меѓу врсниците, членот 64 од Законот за основно образование предвидува одредени чекори и мерки кои треба да се преземат во случаи кога ученикот учествува во физички или други форми на насилство, што вклучува, семејство, советување и специјални програми.

Од страна на МОН беа усвоени Програма за советување на родители на ученици во основни училишта и Програма за советување на ученици во основни училишта. Програмите го регулираат спроведувањето на професионалните услуги во училиштата со учениците и се однесуваат на ученици од основно училиште кои се идентификувани како ученици со намален успех во учењето и / или манифестираат различни форми на несоодветно однесување во училиштето.

Во 2018 година, Првата детска амбасада Меѓаши во соработка со Министерството за образование и наука спроведе програма со четири обуки против врсничкото насилство -булинг во училиштата. Кампањата против врсничкото насилство е наречена: „Зборовите исто така болат. Булинг? Не во моето училиште“, со над 30 билборди и светлечка реклама во неколку градови во државата. Како дел од програмата беа вклучени и обукиза решавање на случаите на врсничко насилство (булинг) во училиштата што беа понудени на наставниците, со цел да се зголемат нивните знаења од аспект на врсничкото насилство и формите на врсничко насилство, вклучувајќи и методи на мирно решавање на врсничкото насилство.

## Слобода од насилство, стигматизација и стереотипи

Елиминирањето на насилството врз жените, стигматизацијата и придружните стереотипи претставува владин приоритет во изминатите десет години.

## 13. Приоритетни форми на насилство врз жените и девојкитеза кои треба да се преземат активности

* **Насилство од страна на интимен партнер / семејно насилство, вклучително и сексуално насилство и брачно силување**

Во изминатите пет години во фокусот на борбата против семејното насилство беше воспоставувањето на поефикасен систем за превенција и заштита од семејно насилство. Како резултат на тоа, во 2015 година стапи во сила првиот посебен систематски Закон за превенција, спречување и заштита од семејно насилство, при што, се усвои и спроведување на мерки за заштита и надомест на штета на жртвите на семејно насилство.

Согласно новиот закон, формирани се мулти-секторски тимови на локално ниво, кои имаат мандат да работат на заштита на жртвите и да ги упатуваат случаите на семејно насилство до надлежните институции. Во изминатите пет години е забележан напредок во зголеменото усвојување на заштитни мерки за случаи на семејно насилство идентификувани преку учество на тимовите, што исто така укажува на зголемена свест на судовите за семејното насилство.

|  |
| --- |
| **Табела 7: Број на жртви на семејно насилство во период помеѓу 2014 и 2018 година и податоци од МТСП за работата на Центрите за социјална работа (ЦСР)**  |
| Година | 2014  | 2015  | 2016  | 2017  | 2018  |
| Жртви на семејно насилство | 999 | 1129 | 1098 | 1081 | 919 |
| Жени | 722 | 810 | 779 | 778 | 665 |
| Иницирана мерка за заштита пред судовитеод страна на ЦСР | 350 | 451 | 749 | 653 | 545 |
| Услуги за прифаќање на жртви на семејно насилство | 30 | 43 | 30 | 20 | 56 |

МВР ги зајакна процесите за прибирање податоци за семејното насилство и континуирано ги анализира трендовите во оваа област. Според податоците прибрани во последните пет години, Министерството заклучи дека кривичните дела поврзани со семејното насилство се во постојан пораст: пораст од 12 % е забележано при споредбата на случаи на семејно насилство регистрирани во 2014 година и случаи регистрирани во 2018 година. Исто така, беше забележан пораст од 57 % на случаи на убиство за време на семејно насилство во периодот од 2014 до 2018 година. Анализите покажуваат дека како најранливи категории се идентификувани жените / интимните партнери. Како најчести фактори кои влијаат врз извршувањето на кривичните дела во рамките на семејно насилство се идентификувани ментално пореметување на сторителите и / или употребата на алкохол.

Во 2018 година, во соработка со Министерството за здравство, ГО „Ла Страда“ и ГО „За среќно детство“, беше воспоставен кризен центар за жени и девојки жртви на сексуално насилство. Во градот Скопје континуирано функционира првиот семеен центар за работа со случаи на семејно насилство кој имплементира интегриран пристап во справувањето со семејното насилство, односно работата со сторителите, како и да работата со жртвите на семејно насилство - жени и девојки.

* **Трговија со жени и девојки**

Националната комисија за борба против трговијата со луѓе и илегалната миграција подготви стратешки документ, Национална стратегија и Национален акциски план за борба против трговија со луѓе и илегална миграција (2017-2020). Стратегијата и Акцискиот план се насочени кон зголемување на ефикасноста на институциите на централно и локално ниво. Во 2018 година беше потпишан Меморандум за разбирање помеѓу МВР и МТСП, со цел да се зајакне соработката и да се идентификуваат ранливите категории на лица, вклучително и жртви на трговија со луѓе. Меморандумот обезбедува правна основа за формирање на мобилни тимови за идентификација на ранливите категории на лица, вклучувајќи ги и жртвите на трговија со луѓе. Во периодот од март до декември 2018 година, мобилните тимови првично контактираа, информираа и обезбедија поддршка за 390 корисници (362 домашни државјани и 28 странски лица), од кои 9 жртви на трговија со луѓе, 104 потенцијални жртви на трговија со луѓе и 277 лица кои спаѓаат во ранливите категории. Од вкупниот број на лица кои добиле поддршка 169 се мажи (43 %) и 221 жени (57 %). Бројот на идентификуваните жртви од вкупниот број на жени е речиси 5 пати повисок во споредба со 2017 година. Од аспект на возраста, 7 од 9 жртви биле деца под 18 години (77,7 %), додека 2 биле на возраст од 19 до 30 години, додека пак, од потенцијалните жртви 81 (78 %), биле лица под 18 години, а 23 жртви (22 %) биле на возраст помеѓу 19 и 51 година. Од ранливите категории 156 (56 проценти) каде што се на возраст под 18 години, додека 121 (44 проценти) биле на возраст помеѓу 19 - над 51 години. Покрај тоа, од вкупниот број идентификувани и поддржани жртви и потенцијални жртви, 40 лица (9 жртви и 31 потенцијална жртва), директно се помагаат преку воспоставениот Фонд за директна помош, при што повеќето се жени. Поддршката за корисниците вклучуваше медицинска поддршка (психолошка, психијатриска, хоспитализација, стоматологија и лекови), едукација (онлајн курсеви и курсеви за стручна обука), купување на храна (неделни или месечни потреби), хигиенски предмети (неделни или месечни потреби), облека и терапевтска помош.

Во 2014 година, Владата усвои Програма за поддршка во реинтеграцијата на деца жртви на трговија со луѓе. Програмата има за цел да овозможи сеопфатна примена на правните инструменти, обезбедувајќи систематска поддршка и помош на децата жртви на трговија со луѓе од страна на релевантните институции, како и олеснување на пристапот до услугите, одржување реинтеграција и спречување на повторна трговија со луѓе. Програмата се спроведува преку МТСП и вработените од Центрите за социјална работа, во соработка со НВО. СОП за третман на жртви на трговија со луѓе од 2018 година ја регулираат постапката за примена на Програмата за реинтеграција на деца жртви на трговија со луѓе. Постапката во случај на идентификација на дете жртва на трговија со луѓе, стручниот тим од Центарот за социјална работа врши проценка на ризикот во согласност со Образецот за оценување на семејството, предвиден во Програмата за помош и поддршка при реинтеграцијата и ресоцијализацијата на деца жртви на трговија со луѓе. Проценката на семејството се спроведува со цел да се утврди способноста на семејството и неговите капацитети за учество во реинтеграцијата и ресоцијализацијата. Следењето на спроведувањето на програмата за реинтеграција на деца трае најмалку една година, меѓутоа,доколку експертскиот тим на Центарот за социјална работа смета дека тоа е потребно, истата може да се продолжи.

Децата на улица на возраст од 4 до 14 години се згрижуваат во дневните центри кои ги отвори Министерството за труд и социјална политика или кои се под раководство на невладини организации, а се кофинансирани од Министерството. Покрај трите веќе постоечки дневни центри, од страна на невладина организација беше отворен еден нов центар. Децата во дневните центри добиваат здравствена заштита, образование и други неопходни услуги со цел нивна инклузија во општеството и спречување на нивната трудова експлоатација.

## 14. Приоритетни активности заодговор на насилствотоврз жените и девојките

* **Усвоени и зајакнати закони за спречување на насилството врз жените, нивно спроведување и имплементација**

Во 2015 година беше усвоен Законот за превенција, спречување и заштита од семејно насилство. Како прв посебен системски закон во областа на семејното насилство, тој воспоставува целосен и координиран систем за превенција, спречување и заштита од семејното насилство. Законот предвидува од страна на сите чинители, на национално и локално ниво, да бидат преземени континуирани превентивни мерки, да се подигне свеста и да се сензибилизира општата и професионалната јавност,да се подигне нивото на одговорност за итни, очекувани и ефикасни активности од страна на стручни лица и институции за спречување на семејно насилство и, да се обезбеди неопходната, ефикасна и ефективна заштита за жртвите, во согласност со нивните потреби и интереси.Со Законот се уредува меѓусебната координација и соработка на одговорните институции и здруженија, со цел да се спречи семејното насилство и да се обезбеди заштита на жртвите. За успешно спроведување на овој закон беа донесени пет подзаконски акти.Со овие подзаконски акти се уредува начинот на спроведување и следење на мерките за заштита од семејно насилство, проценка на ризикот по животот и интегритетот на жртвата и ризикот од повторување на насилството, начинот на извршување на изречените привремени мерки за заштита на жртвата на семејно насилство и членови на нејзиното семејство и, начинот на извршување на привремената мерка за заштита од семејно насилство.

Во 2015 година беше усвоен Протокол за меѓусебна соработка на надлежните институции и здруженија за заштита и превенција од семејно насилство. Протоколот обезбедува ефикасна и успешна соработка на надлежните институции и здруженија за заштита, помош и поддршка на жртвите на семејно насилство, како и третман на сторители на семејно насилство. Протоколот ги регулира видовите, начинот и содржината на соработката помеѓу надлежните субјекти при преземање на мерки за превенција, спречување и заштита на жртвите на семејно насилство и преземање на законски мерки против сторителите на семејно насилство.

Правната рамка беше дополнително зајакната со Законот за меѓународна и привремена заштита, во 2018 година воспоставувајќи родово базирана заштита и заштита врз основа на пол во процесите на меѓународната и привремена заштита на баратели на азил и бегалци; Амандманот на Законот за социјална заштита, кој предвидува заштита на жени жртви на трговија со луѓе и сексуално насилство во 2018 година. Понатаму правната рамка беше зајакната и со Ратификацијата на Конвенцијата на Советот на Европа за превенција и спречување на насилството врз жените и семејното насилство во 2017 година.

Во 2018 година, Кривичниот законик го инкорпорираше принципот на неказнување на жртвите на трговија со луѓе. Овој законски амандман експлицитно наведува дека жртвата на трговија со луѓе која била принудена да изврши кривично или друго дело за време на виктимизацијата, која е директно поврзана со нејзината позиција на жртва, нема да се казнува. Истата одредба е предвидена за децата жртви на трговија со луѓе.

Дополнително, во 2018 година беше донесен новиот Закон за странци врз основа на препораките на ГРЕТА од претходниот извештаен период кој ја регулира дозволата за привремен престој за жртви на трговија со луѓе за периодот за закрепнување и размислување и обезбедување на повеќе права за жртвите на трговија со луѓе.

Во 2018 година, измените на Законот за полиција предвидуваат дека доколку Министерството за внатрешни работи добие известување од страна на надлежниот центар за социјална работа дека одредено лице извршило семејно насилство, оружјето со муницијата ќе биде привремено конфискувано од страна на полициски службеник сèдо стапувањето на сила на одлуката од надлежниот суд за привремена мерка за заштита.

* **Воведени или зајакнати услуги за преживеаните жртви на насилство (на пример, прифатилишта, линии за помош, посебни здравствени услуги, правна помош и правни услуги, советодавни услуги, домување)**

Секоја година МТСП обезбедува средства за поддршка на проекти на ГО за заштита на жртвите на семејно насилство. Ова вклучува поддршка на националната СОС линија за пријавување на семејно насилство и привремено сместување во прифатилишта за жртви. Во моментов, на жртвите на трговија со луѓе им се достапни следните услуги:

* упатување и сместување во прифатилиште, проценка на потребите и интервенција во кризни состојби;
* за време на нивниот престој во прифатилиштето се обезбедени храна, хигиенски пакети, облека и обувки;
* психосоцијална помош и професионални / рекреативни активности;
* основни и специјалистички лекарски прегледи;
* правно советување и воведување во судскиот систем, како и адвокатско застапување пред судските органи, за претходно иницирани судски постапки;
* вклучување во образовниот процес при враќање во местото на живеење;
* психолошка поддршка за жртвите, вклучувајќи различни видови третмани и сесии, групна терапија и индивидуално психолошко советување;
* поддршка за надминување на стресот и траумата, формирање навики за подобрување на вештините за читање, позитивно размислување, основни информации за проблемите во развојот на адолесцентите, емоционални врски и врски со врсниците, опасности од сексуално преносливи болести и несакана бременост.

Постојат четири регионални центри за згрижување на лица жртви на семејно насилство: Скопје, Кочани, Битола и Свети Николе, а во 2018 година беше отворен и првиот Центар за сексуално насилство во болницата во Куманово. Целта е да се има место, каде што на жртвите ќе им се нуди целосен спектар на услуги. Центарот, исто така, ќе осигура дека овие услуги се прилагодени на правата и човечкото достоинство на лицето. Работата на центарот ќе се заснова на мултисекторски пристап, при што различните вклучени лица - здравствените работници, полицијата, обвинителите и социјалните работници - ќе работат заедно за да осигурат дека интересите на жртвата секогаш се на прво место.

Државното прифатилиште за жртви на трговија со луѓе, а во моментов и прифатилиште за жртви на сексуално насилство, се наоѓа во Скопје. Од 2013 до 2016 година во прифатилиштето беа сместени 15 жртви. Прифатилиштето е финансирано од државни средства. Во 2017 година, МТСП од својот буџет обезбеди 295,836 денари (околу 4,800 евра) за управување со Државното прифатилиште за жртви на трговија со луѓе.

Во 2015 и 2016 година, ГО „Отворена порта“ во соработка со Центрите за социјална работа ја спроведе Програмата за „Придружна социјална работа со жртви на трговија со луѓе и потенцијални жртви (ПЖТЛ)“. Целта на Програмата е интеграција на жртвите на трговија со луѓе по напуштањето на прифатилиштето. За жртвите беше обезбеден разновиден пакет на услуги, во зависност од нивните индивидуални потреби. На пример, здравствени услуги (основни лекарски прегледи, специјалистички гинеколошки прегледи, лабораториски тестови, психијатриска поддршка, лекови), специјализирана правна помош, психосоцијална помош и советување, поддршка за посетување училиште или курс по англиски јазик. Покрај тоа, со цел подобрување на семејните односи, врската помеѓу родителот и детето и обезбедување на поддршка за жртвите во нивната домашна средина, ГО „Отворена порта“ одржа 23 заеднички средби со 5 семејства на жртвите. Во 2015 година, во програмата беа вклучени 12 лица.

Покрај постоечките програми за реинтеграција и ресоцијализација кои се спроведуваат во согласност со индивидуалните потреби на жртвите на трговија со луѓе, во 2018 година во рамките на Проектот на ИОМ „Зајакнување на националните капацитети во областа на азилот, миграцијата и трговијата со луѓе“, финансиран од Европската Унија, е воспоставен фонд за директна помош со кој се обезбедува психолошка и медицинска помош, обезбедување на храна и друга помош за жртвите, како и пристап до социјализација и реинтеграција.

## 15. Стратегии за спречување на насилството врз жените и девојките

* **Зголемување на јавната свест и менување на ставовите и однесувањето**

Во 2017 година, Владата во соработка со граѓанските организации и општинските власти организираше 54 активности поврзани со подигнување на јавната свест за спречување и заштита од насилство. Беа организирани едукативни работилници, панел дискусии и регионални обуки за учениците, студентите, пензионерите, Центарот за социјална работа, како и стручниот кадар за семејно насилство, трговијата со деца и злоупотреба на деца.

Во 2015 и 2016 година, како и 2017 и 2018 година, како дел од 16-дневниот активизам против семејното насилство, Владата спроведе кампања против семејното насилство насочена кон подигнување на јавната свест за спречување и заштита од семејно насилство.

Во 2014 и 2015 година, Единиците за превенција при МВР, во рамките на проектот „Безбедност во училиштата“, спроведоа околу 140 едукативни работилници за насилство, вклучително и семејно насилство, со ученици од основните и средните училишта. Примарна цел беше да се подигне свеста на учениците за повредите на човековите права и да се зголеми нивното разбирање за положбата на жртвите. Исто така, на локално ниво Единицата за превенција при Министерството за внатрешни работи на градот Охрид во соработка со граѓанските организации одржа четири панел-дискусии на тема „Кажи „НЕ“ за трговија со луѓе“.

* **Теренска и мобилизација на ниво на заедница**

Единиците за превенција при МВР, во рамките на секторите за внатрешни работи ги идентификуваа семејното насилство, сексуалното вознемирување и насилството на јавни места, образовни постапки / вработување, како и трговијата со луѓе на жени и девојки, како приоритетни прашања за кои треба да се преземат превентивни активности. Беа спроведени следните превентивни активности:

* Пилот проект под наслов „Секој има право на град“ кој се занимава со спречување на насилството врз жените и девојките и користење на јавните простори. Целта на проектот е да се намалат родовите нееднаквости во однос на пристапот до јавните простори. Проектот, исто така, се обидува да воспостави сеопфатна политика во смисла на партиципативно одлучување, ревитализација на јавниот простор и безбедноста во урбаните средини. Во рамките на проектот беше спроведена проценка на безбедноста како дел од една поширока студија. Оваа студија ги испитува степенот и различните димензии на насилство врз жените во јавниот простор, фокусирајќи се првенствено на перцепциите на жените за нивната безбедност, за влијанието врз нивните животи, за формите на насилство и за нивните стратегии за справување со насилството.
* Во соработка со НВО и Центарот за социјална работа беа организирани информативни сесии и едукативни предавања за да се охрабри изготвувањето на извештаи, да се побара помош и да се зголеми правната одговорност за овој вид насилство. Целната група вклучуваше млади луѓе од училиштата, како и граѓани од сите возрасти:
	+ Едукативни предавања за трговија со луѓе. Целна група беа средношколците. Теми на дискусија беа методите што ги користеа трговците со луѓе и начините за заштита од станувањето жртва на трговија со луѓе;
	+ Театарска претстава - Целта на претставата „Да не задоцниме“ е да се обезбеди едукација за навремено препознавање на насилството и спречување на последиците кои ги погодуваат децата и семејството;
	+ Средби со граѓаните со цел да се дискутира за заштита од насилство врз жените, почитување и родова еднаквост;
	+ Обуки и работилници за надградба на капацитетите на полициските службеници за постапување во однос на насилството врз жените и девојките и третман на жртвите;
	+ Развој и дистрибуција на флаери и постери за подигнување на јавната свест.
* **Застапеност на жените и девојките во медиумите**

Почнувајќи од 2012 година и врз основа на член 17 од Законот за еднакви можности на жените и мажите, Агенцијата за аудио и аудиовизуелни и медиумски услуги (АВМУ) подготвува годишни анализи за застапеноста на жените и мажите во програмските концепти и содржини на медиумите. Врз основа на резултатите, Агенцијата развива програми за унапредување на родовата еднаквост во медиумите и застапеноста на жените и девојките во нив. Во 2016 година Секторот за еднакви можности при МТСП спроведе дводневна основна обука за вработените во АВМУ и медиумските сервиси.Целта на обуката беше запознавање на вработените во Агенцијата со основните родови концепти и дефиниции, при што, обуката истовремено им овозможи да ги детектираат родовите стереотипи и предрасуди. Агенцијата ја преведе Препораката CM/Rec(2017)9 на Советот на Европа за родова еднаквост во аудиовизуелниот сектор на македонски и на албански јазик и истата, во декември 2017 година ја презентираше пред медиумите, граѓанскиот сектор и другите заинтересирани страни (www .avmu.mk).

Во 2017 година, Собраниската комисија за еднакви можности на жените и мажите организираше трибина на тема „Родот во телевизиските програми: Извештаи од истражувањата на третманот на родовите прашања и на прикажувањето и претставувањето на жените и на мажите во програмите на радиодифузерите во 2016 година“, усвоени од Парламентот на Република Северна Македонија.

АВМУ, спроведува редовни анкети на јавното мислење кај публиката на радио-телевизиските програми, за нивните перцепции за еднаква застапеност на жените и мажите во ТВ-програмите. Оваа активност му помага на АВМУ во издавањето на препораки и развивање на програми со цел да се осигури дека родовата дискриминација не е присутна во медиумите, вклучително и во застапеноста на жените и девојките.

Според истражувањата на јавното мислење, свеста на јавноста во однос на застапеноста на жените и девојките во медиумите се менува. Споредбата на податоците од анкетите за 2014 и 2017 година (види Табела 8) покажува дека постои промена во мислењето на публиката – најголема промена се забележува меѓу оние кои се целосно согласни дека застапеноста е еднаква (пад за 11 %). Процентот на оние кои размислуваат поинаку се зголемува, при што најголем пораст е забележан меѓу оние кои воопшто не се согласуваат (пораст од 7 %). Ова е важно бидејќи покажува дека свеста на граѓаните од аспект на родовиот дисбаланс полека, но сигурно расте.

|  |
| --- |
| Табела8: Податоци од АВМУ–мислења на публиката во врска со застапеноста на жените и мажите во ТВ-програмите  |
| Дали жените и мажите се еднакво застапени во ТВ-програмите | **2014** | **2017** |
| Целосно согласни | 30,1% | 19,0% |
| Делумно согласни | 34,4% | 38,0% |
| Делумно не се согласни | 21,7% | 24,0% |
| Воопшто не се согласни | 7,5% | 14,0% |
| Не знаат/Без коментар | 6,4% | 5,0% |

## 16. Активности за спречување и одговор на насилството врз жените и девојкитепотпомогнати со соодветна технологија

* **Спроведени, зајакнати и полноправни законски реформи за борба против дискриминација и / или родови предрасуди во медиумите**

МИОА во текот на известувачкиот период направи напори за интегрирање на родовата перспектива во процесот на креирање политики. Ова е овозможено преку новиот Закон за аудио и аудиовизуелни медиумски услуги:

* + Според член 12, став 2, членовите на Советот треба да ја претставуваат различноста на македонското општество со соодветна застапеност на двата пола, и
	+ Според член 48, став 1, половата распределба, сексуалната ориентација и родовиот идентитет се сметаат како забранета основа за дискриминација во радио и телевизиските програми.
	+ Според член 53, став 4, алинеја 2, во рекламите се забранува дискриминација врз основа на пол и сексуална ориентација.
	+ Според член 61, став 1, алинеја 2, меѓу другото, се бара сите радио и телевизиски презентери да ја почитуваат еднаквоста од аспект на слободата и правата независно од полот на лицето.
	+ Според член 110, став 1, алинеја 6, Јавниот радиодифузен сервис емитува програми за почитување и промовирање на еднаквоста меѓу половите.
	+ Според член 116, став 4, членовите на Советот за програмата на Македонската радио телевизија треба да ја претставуваат различноста на македонското општество со соодветна застапеност на двата пола.
* **Друго спроведено прибирање на родово базирани податоци во медиумите и нивно презентирање пред претставниците на Владата и медиумите, како и пошироката јавност**

Од 2014 година па наваму, АВМУ продолжи со прибирање на родово базирани податоци. Една од целите е да обезбеди обука / дијалог со медиумски професионалци врз основа на релевантни податоци. АВМУ подготвува годишни анализи за третманот на родовите прашања од страна на медиумите и за начинот на прикажување и застапување на жените и мажите во програмите на националните телевизии. Со цел да се постигне поголемо разбирање за важноста на известувањето за родовите прашања и инкорпорирање на родовиот аспект во секојдневното известување, АВМУ ги презентира резултатите до радио и телевизиските презентери.

АВМУ откри дека во периодот од 2014 до 2017 година, уредниците, новинарите и телевизиските куќи не ги препознале темитешто би можеле да се обработуваат во поглед на родовиот аспект. Исто така, темите поврзани со родот имале ниско ниво на застапеност. Граматички, машкиот род се користи како универзален начин за претставување на професиите и функциите на жените.

Во 2018 година, Агенцијата анализираше одредени утрински / пладневни емисии што се емитуваат на националните телевизии. Новинарските тимови беа родово изедначени, меѓутоа, во овие емисии ретко се појавуваа прашања поврзани со родот. Третманот на родовите теми варира од традиционални, конзервативни и патријархални до афирмативни и до родова еднаквост. Сите овие истражувања се објавуваат на македонски, албански и англиски јазик на веб-страницата на Агенцијата: <http://avmu.mk/rodot-i-mediumite-art/>. Врз основа на овие податоци, преку јавни средби и дебати, Агенцијата отвори дијалог со радио-телевизиски претставници. Од 2016 година, овие дебати се емитуваат во живо на YouTube каналот на Агенцијата.

Во 2018 година беше промовирана публикацијата „Родот на телевизија: Збирка годишни истражувачки активности за третман на родовите прашања и начинот на претставување на жените и мажите на националните ТВ-станици (2012-2016) со споредбени показатели". Оваа публикација е објавена на македонски, албански и англиски јазик. Публикацијата нуди споредбени показатели од истражувачките активности од 2012-2016, анализи на структурата на вработените во аудиовизуелниот сектор, истражување на мислењата на публиката за радио и телевизиски програми, како и податоци за родовата структура на телевизиските сопственички структури. Ова е прва анализа од ваков вид во Македонија (<http://avmu.mk/wp-content/uploads/2018/04/Collecton-2012-2016.pdf>).

* **Обезбедена обука за медиумските професионалци за создавање и користење на нестереотипни, избалансирани и разновидни слики на жени и девојки во медиумите**

Од 2013 година, Агенцијата посветува посебно внимание на родовите прашања. Во 2013 година, во организација на Советот за радиодифузија на Република Северна Македонија со членовите на медиумите се одржа јавна сесија посветена на родовата перспектива и медиумите. Во 2014 година, Агенцијата во рамките на промовирањето на медиумската писменост и следењето на родовиот третман во медиумите, организираше дебата со членовите на медиумите, насловена како „Критичко разбирање на медиумите - род, млади, медиумска писменост". Се одржа работилница за зајакнување на капацитетите на медиумските професионалци за прашањата за родова еднаквост.

Во 2018 година, Агенцијата создаде и промовира видео запис на двателевизиски и еден аудио запис на радио кампањата „Сексизмот понижува", чија цел е адресирање на сексизмот во медиумите. Видео записите беа објавени на веб-страницата, Фејсбук профилот и YouTube каналот на АВМУ. Две телевизиски станици (една со превод на албански јазик) и две локални телевизии ги емитувале видео записите на ТВ, додека пак, една национална и една локална радиостаница ги емитувале аудио записите на радио.

* **Унапредување на учеството и раководство на жените во медиумите**

На годишно ниво, АВМУ обезбедува податоци за родовата структура на вработените во телевизија и радио.

Најновите споредбени показатели за 2014-2017 година се наоѓаат во публикацијата „Родот на ТВ во 2018: Зад екранот и на него“ (достапни на: <https://bit.ly/2Tmvl4y>). Тие покажуваат дека жените во аудио-визуелната медиумска индустрија ретко се појавуваат како сопственици и како раководители на телевизиските станици. Позиции како што се инженери, техничари, директори, камермани и други вработени во ТВ продукција се професии во кои доминираат мажи. Новинарите, како и помошниот персонал, се професии кадедоминираат жените. Бројот на женски и машки уредници на информативните емисии во 2018 година е скоро еднаков, при што, жените новинари се побројни од мажите новинари.

|  |
| --- |
| Табела 9 -Претставување на жени на позиција на донесување одлуки во државните медиуми |
| Година | Уредници | Директори |
| Жени | Мажи | Жени | Мажи |
| 2014 | 36 | 29 | 1 | 9 |
| 2015 | 57 | 50 | 1 | 10 |
| 2016 | 37 | 34 | 0 | 10 |
| 2017 | 34 | 33 | 9 | 8 |

Преку објавувањето на овие податоци и нивнотопрезентирање пред медиумите, АВМУ ја подигнува свеста и влијае врз креаторите на политиките за надминување на бариерите за еднаква застапеност на жените на лидерски позиции во медиумите. Агенцијата поднесува и жалби до Комисијата за заштита од дискриминација во случаи на идентификуваните телевизиски или радио програми кои промовираат и користат дискриминаторски јазик или дискриминаторско портретирање на жени и девојки (во 2017 година, АВМУ достави 2 жалби до Комисијата).

## 18. Активности заодговор на насилството врз посебни групи на жени кои се соочуваат повеќекратна дискриминација

Република Северна Македонија во последните пет години не презема никакви посебни активности прилагодени за справување со насилството врз посебни групи на жени кои се соочуваат со повеќекратна дискриминација.

Единствениот начин на кој се адресира повеќекратната дискриминација во општеството е преку работата на Комисијата за заштита од дискриминација, која во периодот од 2014 до 2018 година прими вкупно 580 жалби од кои 146 или 25,2 % беа поднесени од жени.

Од 139 решени жалби, имало 16 случаи каде е утврдена повеќекратна дискриминација.

|  |
| --- |
| Табела 10: Видови решени случаи врз основа на жалби за дискриминација |
| Година | **Основа за дискриминација**  |
| 2014 | Интелектуална или телесна попреченост, пол, возраст, личен или општествен статус |
| 2015 | Бременост |
| 2016 | Личен или општествен статус, пол, бременост (2 случаи) |
| 2017 | Возраст, здравствен статус, етничка припадност, политичка припадност, личен или општествен статус |
| 2018 | Здравствена состојба, религија или религиозно убедување, пол (2 случаи), личен или статус на заедница, политичка припадност |

## Учество, одговорност и родово одговорни институции

## 19. Активности за промовирање на учеството на жените во јавниот живот и во процесот на донесување одлуки

* **Воведени реформи во уставот, закони и прописи кои го промовираат учеството на жените во политиката, особено на ниво на донесување одлуки, вклучувајќи реформа на изборниот систем, усвојување на посебни привремени мерки, како што се квоти, резервирани места, стандарди и цели**

Во 2015 година, Собранието ги усвои измените на Изборниот законик. Собранието воведе квота од 40 % за учество на помалку застапениот пол на изборните листи на политичките партии. Ова важи за парламентарните и општинските / локалните избори.

Во однос на жените Ромки, МТСП разви и усвои Национален акциски план за зајакнување на положбата на жените Ромки во општеството во период од2016 до 2020 година. Акцискиот план содржи посебни мерки и активности кои се однесуваат на жените Ромки и нивната застапеност во јавниот живот.

Во однос на жените од руралните средини беше усвоена Национална стратегија за земјоделство и рурален развој (2014-2020) и содржи поглавје за подобрување на положбата и улогата на жените од руралните средини. Според Стратегијата, целосната вклученост на жените е важна во воспоставувањето на одржлива социјална структура на руралните заедници и ревитализација на локалната економија, така што сите мерки и програми во следниот програмски период ќе придонесат за подобрување на условите за живот на жените во руралните средини и нивно вклучување во процесите на креирање политики и искористување на достапните ресурси на локално и национално ниво.

* **Прибирање и анализирање на податоци за политичкото учество на жените, вклучително и на назначени и избрани позиции**

Владата континуирано прибира и анализира податоци за жените и нивното учество во политиката. Податоците се користат за подигнување на јавната свест, развој на политики и законски измени со цел подобрување на родовата еднаквост.

Во 2018 година, од 112,164 вработени во јавниот сектор, 60,593 се жени, односно 54,02 % и 51,571 се мажи, односно 45,98 %. Жените се најзастапени во Уставниот суд со 90,48 %. Општо земено, жените се повеќе застапени од мажите во повеќето јавни институции, со исклучок на Армијата на Република Северна Македонија, Министерството за внатрешни работи и Агенцијата за разузнавање.

Учеството на жените во армијата изнесува 9 %. Во армијата, 25 % се офицери, 11 % се подофицери, 4 % се професионални војници, а останатите се цивилен персонал. Во администрацијата на Министерството за одбрана се вработени 40 % жени.

Политичката застапеност на жените е подобрена од изборите во 2014 година. На парламентарните избори во 2016 година беа избрани 41 женски пратеник односно, 34 % од вкупно 120 пратеници. Во овој парламентарен мандат, заменик-претседателот на парламентот е жена, 5 жени претседаваат со парламентарните комисии, а 7 жени се заменици-претседатели на парламентарните комисии. Во Владата има 4 жени министри или 21 %.

На локалните избори во 2017 година, од 260 градоначалнички кандидати само 15 односно 5,8 % беа женски кандидати. Од тие 15, 6 градоначалнички (7 %) беа избрани во Тетово, Битола, Старо Нагоричане, Могила, Македонска Каменица и Арачиново. Од вкупно 1,388 советници во единиците на локалната самоуправа, беа избрани 415 женски советници односно 30 %.

Во судската власт, постои позитивен тренд на еднакво учество на избраните судии од машки и женски пол. Во Врховниот суд, машките судии се застапени со над 71 %. Во јавните обвинителства, учеството на жените изнесува над 61 %. Процентуалната застапеност на жените во сите судови изнесува 61 %.

|  |
| --- |
| Табела 11: Родова структура на вработените во различни институции во јавниот сектор во 2018 година |
| Вид на институција | **Жени** | **%Жени** | **Мажи** | **%Мажи** | **Вкупно** |
| Влада | 176 | 54,66% | 146 | 45,34% | 322 |
| Јавна администрација | 44,901 | 67,12% | 21,992 | 32,88% | 66,893 |
| Државно обвинителство | 310 | 68,43% | 143 | 31,57% | 453 |
| Јавни претпријатија | 2,999 | 16,48% | 15,202 | 83,52% | 18,201 |
| Министерства | 2,243 | 46,65% | 2,565 | 53,35% | 4,808 |
| Бранител на човекови права | 46 | 62,16% | 28 | 37,84% | 74 |
| Народната банка | 261 | 59,05% | 181 | 40,95% | 442 |
| Општини | 2,198 | 38,61% | 3,495 | 61,39% | 5,693 |
| Владини министерски тела | 1,800 | 40,82% | 2,610 | 59,18% | 4,410 |
| Правно лице со јавно овластување | 922 | 59,52% | 627 | 40,48% | 1,549 |
| Правно лице со јавно овластување на регионално ниво | 21 | 46,67% | 24 | 53,33% |  45 |
| Кабинет на претседателот | 38 | 64,41% | 21 | 35,59% | 59 |
| Регулаторно тело | 199 | 53,35% | 174 | 46,65% | 373 |
| Независен државен орган | 484 | 61,73% | 300 | 38,27% | 784 |
| Независен државен орган на државната управа | 1,575 | 46,54% | 1,809 | 53,46% | 3,384 |
| Секретаријат во Владата | 607 | 36,11% | 1,074 | 63,89% | 1,681 |
| Државна служба | 197 | 49,87% | 198 | 50,13% | 395 |
| Парламент | 187 | 65,16% | 100 | 34,84% | 287 |
| Државен обвинителски совет | 5 | 71,43% | 2 | 28,57% | 7 |
| Судови | 1,379 | 61,32% | 870 | 38,68% | 2,249 |
| Судски совет | 26 | 76,47% | 8 | 23,53% | 34 |
| Уставен суд | 19 | 90,48% | 2 | 9,52% | 21 |
| Животна средина | 16 | 12,60% | 111 | 87,40% | 127 |
| Здравје | 14,926 | 72,39% | 5,692 | 27,61% | 20,618 |
| Земјоделство, Одделенија за шумарство | 460 | 16,65% | 2,302 | 83,35% | 2,762 |
| Информатичко општество | 28 | 23,53% | 91 | 76,47% | 119 |
| Култура | 1,582 | 48,89% | 1,654 | 51,11% | 3,236 |
| Образование | 23,024 | 64,03% | 12,936 | 35,97% | 35,960 |
| Транспорт | 414 | 11,64% | 3,143 | 88,36% | 3557 |
| Финансии | 268 | 59,56% | 182 | 40,44% | 450 |

## 20. Активности за зголемување на пристапот на жените до изразување и учество во процесот на донесување одлуки во медиумите

* **Преземени мерки за подобрување на пристапот, достапноста и користењето на ИКТ за жените и девојките (на пример, бесплатни безжични хабови, центри за технологија во заедницата)**

Во изминатите пет години, МИОА отвори 22 клубови со бесплатен интернет во поголемите градови во државата. Овие клубови се наменети за бесплатно користење на интернет за сите граѓани без разлика на пол, возраст, националност или етничка припадност. МИОА води родово базирана евиденција на ниво на посети на клубовите и стапката на користење на информатичките технологии од страна на граѓаните. Овие податоци ќе служат за да се подготви анализа за примената на информатичките технологии од страна на женската популација во руралните средини, која треба да се реализира во наредниот период.

МИОА вложува напори да ја интегрира родовата перспектива во креирањето на политиките. Во овој поглед, МИОА е еден од првите институции во кои се спроведува анализа на родовиот аспект во буџетирањето во една од неговите програми - програмата поврзана со клубови со бесплатен интернет. Декларацијата за вклучувањето на родовата перспектива во буџетирањето, беше имплементирана во период од три години, 2015-2017 година, од која се очекува да ги зголеми придобивките за жените од комуникациската информатичка технологија.

* **Друго - родово издвоени релевантни податоци за сопственоста и застапеноста во аудиовизуелниот сектор**

АВМУ води регистар на радио и телевизиски станици, каде што може да се добијат податоци за сопственичката структура (достапни на: <http://avmu.mk/en/broadcasters/>). Во 53 комерцијални ТВ станици, 13 се во сопственост на правни субјекти (правни лица), 36 се во сопственост на физички лица, а 4 се во сопственост на правни и физички лица.

Родовата структура во медиумите може да се анализира само при делумна или целосна сопственост од страна на физички лица, односно во 40 телевизиски станици. Споредба на овие податоци за 2017 и 2018 година беше објавена во „Родот на телевизија во 2018: Зад екранот и на него" (достапен на: <https://bit.ly/2Tmvl4y>). Тоа покажува дека: само 3 ТВ станици се 100 % во сопственост на жени, што е една помалку во споредба со 2017 година, 29 телевизиски станици се 100 % во сопственост на мажи, односно 5 телевизиски станици помалку во споредба со 2017 година кога 34 телевизиски станици биле 100 % во сопственост на мажи, останатите 4 телевизиски станици се во сопственост на мажи и жени, при што сопственичкото учество на жените варира - 10 %, 33 %, 50 % и 66,7 % (нема промена во споредба со декември, 2017 година), три ТВ станици се во сопственост на правни и физички лица во комбинација - две од нив се во сопственост на мажи заедно со правно лице (исто како и 2017 година), додека една телевизиска станица е во сопственост на жена заедно со правно лице, при што жената поседува 48 % од сопственоста, додека правното лице поседува 52 % и ова е нов статус во споредба со декември 2017 година, кога не е утврдена таква сопственичка комбинација. Во еден медиум, сопственоста е комбинација на правно лице, маж и жена, при што мажот и жената поседуваат 0,07 % од сопственоста, додека правното лице поседува 99,86 % од сопственоста. Ова е единствениот национален медиум каде што жената се појавува како сопственик (исто како и во 2017 година).

АВМУ, исто така, на годишна основа обезбедува податоци за структурата на вработените во ТВ станиците. Иако податоците за 2017 година укажуваат на голем пад на вработените во телевизиските станици, Табела 11 покажува дека бројот на жени како раководители е постојано низок, како што е и нивнатазастапеност од аспект на уредниците. Новинарството е секогаш женска професија, додека инженерите и вработените во телевизиската продукција се претежно мажи. Во 2017 година маркетингот стана работна позиција во која претежно се застапени мажи, додека пак, во помошниот персонал позастапени се жените.

|  |
| --- |
| **Табела 12: Податоци на АВМУ за структурата на вработените во ТВ** |
| **Раководители** | **♀** | **♂** |
| 2014 | 17 | 49 |
| 2015 | 12 | 55 |
| 2016 | 11 | 52 |
| 2017 | 9 | 46 |
| **Уредници** | **♀** | **♂** |
| 2014 | 65 | 61 |
| 2015 | 82 | 92 |
| 2016 | 62 | 80 |
| 2017 | 57 | 75 |
| **Новинари** | **♀** | **♂** |
| 2014 | 385 | 298 |
| 2015 | 481 | 369 |
| 2016 | 454 | 319 |
| 2017 | 397 | 281 |
| **Инжинери** | **♀** | **♂** |
| 2014 | 17 | 180 |
| 2015 | 14 | 178 |
| 2016 | 25 | 188 |
| 2017 | 14 | 175 |
| **Вработени во ТВ продукција** | **♀** | **♂** |
| 2014 | 139 | 597 |
| 2015 | 146 | 728 |
| 2016 | 159 | 673 |
| 2017 | 150 | 608 |
| **Маркетинг** | **♀** | **♂** |
| 2014 | 38 | 34 |
| 2015 | 36 | 28 |
| 2016 | 41 | 34 |
| 2017 | 39 | 44 |
| **Помошен персонал** | **♀** | **♂** |
| 2014 | 161 | 128 |
| 2015 | 218 | 186 |
| 2016 | 204 | 202 |
| 2017 | 195 | 176 |

## 21. Родово одговорно буџетирање

Државата нема воспоставено систем за следење на распределбите за унапредување на родовата еднаквост (ЦОР индикатор 5.c.1). Меѓутоа, Владата на Северна Македонија беше една од трите земји во Европа кои учествуваа во процесот на развој и тестирање на методологијата за ЦОР индикаторот 5.c.1. при што, и МФ и МТСП учествуваа во истражувањето (прашалник) што го раководеше развојот на методологијата. ЦОР 5.c.1 бара земјите да воведат системи кои ќе им овозможат да направат и следат алокации за унапредување на родовата еднаквост. Во моментов, државата е во процес на транзиција кон буџетирање базирано на програми во рамките на реформите за управување со јавните финансии и се очекува дека промените во правната и оперативната рамка ќе го поддржат воспоставувањето на систем за мерење на буџетските распределбиод аспект на родовата еднаквост.

## 22. Следење на процентот на официјална развојна помош (ОДА) која се вложува во унапредувањето на родовата еднаквост и јакнењето на жените (родово одговорно буџетирање)

Не е применливо.

## 23. Национална стратегија или Акциски план за родова еднаквост

Република Северна Македонија има стратегија и Акциски план за родова еднаквост. Стратегијата за родова еднаквост 2013-2020 и последователниот Национален акциски план за родова еднаквост 2018-2020 ги содржи следните приоритети:

1. Воспоставување на ефективен и ефикасен систем за постигнување на родова еднаквост преку механизми за функционална поддршка на национално и локално ниво, усогласување на индикаторите за мерење на напредокот на родовата еднаквост и обезбедување на статистички податоци по пол;
2. Интегрирање на родово одговорно буџетирање во креирањето политики и програми;
3. Сензибилизација на јавноста за различните облици на насилство врз жените и зајакнување на институционалните капацитети за преземање активности за заштита на таквите жртви;
4. Усогласување на националното законодавство со законодавството на ЕУ и меѓународните стандарди;
5. Зајакнување на нивото на родова еднаквост во приоритетните тематски области, односно во здравството, образованието и вработувањето;
6. Градење култура на еднакви можности и промовирање на еднаков третман и недискриминација врз основа на полот.

Националниот акциски план не е заобиколен и со него се предвидува дека буџетот ќе се обезбеди или од МТСП или преку донации.

Стратегијата е делумно усогласена со Агендата за одржлив развој (АОР) од 2030 година, вклучувајќи ги и целите во рамките на ЦОР 5. Економското зајакнување на жените е еден од приоритетите наведени во Стратегијата за родова еднаквост. Со посебната стратешка цел 2.3 се предвидува следново: Воспоставување и одредување на политики за надминување на бариерите / пречките и зголемување на вработеноста кај жените (балансирање на приватниот со професионалниот живот, женско претприемништво, дискриминација на пазарот на трудот). Оваа стратешка цел која е дефинирана на гореспоменатиот начин е значително поврзана со АОР во контекст на зајакнување на жените.

Преку својата Специфична стратешка цел 2.1, Стратегијата за родова еднаквост (СРЕ) предвидува: Зголемено родово одговорно учество на жените во процесите на донесување одлуки во законодавната и извршната власт, во партиската политика и уредувачкото емитување. Целите на СРЕ за унапредување на политичката вклученост на жените се во голема мера усогласени со цел 5.536 од ЦОР и се однесуваат на ефективното учество на жените и еднаквите можности во раководните / извршните функции на сите нивоа на донесување одлуки во политичкиот, економскиот и јавен живот. Поконкретно, Стратегијата дава изглед за недоволната вклученост на жените во извршната власт на национално и локално ниво, како и во назначувањето на амбасадори и дипломатски претставници.

Националната стратегија за родова еднаквост 2013-2020 како одделни стратешки цели 2.2 ја одвојува промоцијата на правната рамка, заштитата и казнувањето на родово базираното насилство: да се подигне социјалната свест за родово базираното насилство и да се подобри правната рамка која обезбедува стандарди за ефикасна заштита и казнување за различни форми на родово базирано насилство. Според Стратегијата, родово базираното насилство е засновано врз нееднаквоста помеѓу мажите и жените во општеството и се задржува на препознавање на различни форми на родово базирано насилство. Оваа цел и нејзините резултати се однесуваат на ЦОР 5.2. Понатаму, очекуваните резултати од Стратегијата укажуваат на тоа дека постои потреба од систематско прибирање на податоци од различни форми на родово базирано насилство.

## 24. Акциски план и временска рамка за имплементација на Комитетот на CEDAW или препораките на УПР

Во 2012 година е формирано Меѓуминистерско тело за човекови права. Со ова тело раководиминистерот за надворешни работи и функционира како национален механизам за известување и имплементација на препораките добиени од телата на конвенциите и Универзалниот периодичен преглед. Ова тело, исто така, во својот состав содржи експертска група која работи на групирање на сите примени препораки, вклучувајќи ги и препораките поврзани со унапредување на родовата еднаквост и дискриминација врз жените.

Спроведувањето на препораките добиени за време на Универзалниот периодичен преглед е условено од видот на самата препорака, без разлика дали станува збор за области во кои е потребно да се преземат континуирани мерки за нејзино унапредување или препораки за законодавството, што вклучува детална анализа на релевантната домашна правна рамка и пристапувањето кон или ратификацијата на меѓународните договори.

По добиените препораки се прават напори во најкраток можен рок по нивниот прием и прифаќање од страна на Владата да се започне со нивно спроведување, и во зависност од видот, оние кои реално може да се реализираат,да се спроведат до следниот циклус на Универзалниот периодичен преглед.

Покрај тоа, МТСП во соработка со релевантните министерства и институции подготви Оперативна програма за 2014-2016 година за имплементација на препораките на Комитетот на CEDAW.

## 25. Национална институција за човекови права

Од 1997 година, канцеларијата на Народниот правобранител ги исполнува своите должности со посебен мандат фокусиран на елиминирање на дискриминацијата, вклучувајќи и родово базирана дискриминација.

Бројот на жалби врз основа на родово базираната дискриминација во текот на известувачкиот период беше низок. Во 2016 година немаше ниту една поднесена жалба, во 2017 година имаше четири жалби, во 2018 година имало три, додека пак, во првите три месеци од 2019 година не е поднесена ниту една жалба.

Народниот правобранител секоја година подготвува годишен извештај. Годишниот извештај се користи за промовирање на родовата еднаквост. Извештајот содржи и дел за застапеноста на мажите и жените во државната администрација. Записите од извештајот се јавни и им се достапни на Парламентот и Владата. Покрај овој извештај, Народниот правобранител подготвува и посебни извештаи и анализи кои се достапни на веб-страницата

<http://ombudsman.mk/MK/predmetno_rabotenje/posebni_izveshtai.aspx#nediskriminacija>.

Комисијата за заштита од дискриминација претставува независно тело, чии членови ги именува Собранието. За својата работа поднесува годишен извештај до Парламентот. Оваа Комисија има мандат да:

* + постапува согласно жалбите, да дава мислења и препораки за конкретни случаи на дискриминација;
	+ обезбедува информации до оној кој поднесува жалба за неговите права и можности за покренување судска или друга постапка за заштита;
	+ иницира постапка за започнување на постапка пред надлежните органи поради прекршување на овој закон;
	+ ја информира јавноста за случаите на дискриминација и преземање активности за промоција и едукација за еднаквост, човекови права и недискриминација;
	+ го следи спроведувањето на Законот за превенција, спречување и заштита од дискриминација и иницира измени на прописите заради спроведување и промовирање на заштитата од дискриминација;
	+ воспоставува соработка со органите одговорни за постигнување на еднаквост и заштита на човековите права во локалната самоуправа;
	+ дава препораки до државните органи за преземање мерки за остварување на родова еднаквост;
	+ дава мислења по предлози на закони за заштита од дискриминација;
	+ прибира статистички и други податоци, формира база на податоци, спроведува студии, истражувања и обука во врска со дискриминацијата, и
	+ соработува со соодветни национални тела на други држави, како и со меѓународни организации во областа на заштита од дискриминација.

Во текот на известувачкиот период, Комисијата за заштита од дискриминација достави два извештаи за анализа на разликата во платите во однос на полот и прилагодувањата на работните места за лицата со попреченост. Некои од клучните резултати од двата извештаи се следните:

* + Албанци, Роми и жени со завршено основно образование се три групи на жени кои се најмалку застапени во работната сила;
	+ Постои родов јаз во платите. Во просек, жените добиваат 25 % пониска плата во споредба со мажите, а маж со попреченост има 40 % пониска плата во споредба со маж без попреченост;
	+ Само 36 % од жените имаат позиции како раководители, што е за 20 % помалку во споредба со мажите;
	+ Околу 40 % од сите работодавачи кои имаат најмалку еден вработен со попреченост, направија прилагодување на работното место. Жените со попреченост имаат помалку корист од ваквите прилагодувања, во споредба со мажите;
	+ Жените и лицата со оштетен вид, оштетен говор, како и со ментална или интелектуална попреченост помалку се опфатени во процесот на соодветно прилагодување на работните места со средства од Посебниот фонд, за разлика од мажи и лица со оштетен слух и физички / телесен инвалидитет;

## Мирни и инклузивни општества

## 26. Активности за градење и одржување на мирот, промовирање мирни и инклузивни општества за одржлив развој и спроведување на агендата за жени, мир и безбедност

* **Усвоен и / или имплементиран Национален акциски план за жени, мир и безбедност**

Првиот Национален акциски план на Република Северна Македонија за имплементација на Резолуцијата на Советот за безбедност 1325 во рамките на Обединетите нации се спроведува во периодот од 2013-2015 година. Овој акциски план содржи три стратешки цели:

* Стратешка цел 1: Зајакнување на родовата перспектива во формулирањето и спроведувањето на мирот, безбедноста и одбранбената политика на Република Северна Македонија;
* Стратешка цел 2: Зајакнување на учеството и придонесот на жените во меѓународните цивилни и воени мисии во кои учествува Република Северна Македонија;
* Стратешка цел 3: Превенција на насилство и заштита на правата на жените во услови на мир, конфликти и хуманитарни катастрофи;

Во подготовка е вториот Национален акциски план за спроведување на Резолуцијата 1325 на Советот за безбедност на ОН.

Стратешки документи за вклучување на родовите перспективи во главните политики на Министерството за одбрана се:

* Стратегиски одбранбен преглед 2018;
* Стратегијата за човечки ресурси;
* Етички кодекс на вработените во Министерството за одбрана и Армијата;
* Национална стратегија на Република Македонија за спречување на насилен екстремизам (2018-2022);
* **Друго-зголемување на свеста на вработените во Министерството за одбрана и Армијата за родова еднаквост**

Подигнувањето на родовата свест кај вработените во Министерството за одбрана и во Армијата се врши преку организирање трибини, емитување во медиумите, објавување статии во публикациите „Штит" и „Современа македонска одбрана" (*Contemporary Macedonian Defense*), информации на веб-страницата за Министерството за одбрана [www.morm.gov.mk](http://www.morm.gov.mk) - Родова перспектива, споделување информации на социјалните мрежи (Фејсбук, Твитер).

Министерот за одбрана преку директна комуникација - отворено електронско писмо, ги упатува вработените во Министерството и Армијата, со цел да ги поттикне вработените да реагираат лично и институционално и да пријавуваат насилство.

* **Зголемување на буџетските средства за имплементација на агендата за жени, мир и безбедност**

Од 2018 година, Министерството за одбрана ја спроведе методологијата за родово одговорно буџетирање и родово буџетски изјави. На тој начин беше подготвена програмата на Воената академија, и според тоа, буџетските средства се распределени во рамките на оваа програма. Во 2018 година беа одобрени 12,000,000 денари за буџетската програма на Воената академија, а потрошени се 9,510,524,00 денари, односно 79,25 %, од кои 32,33 % беа потрошени за потребите на женските кадети на Воената академија.

Преку оваа програма, тригодишната цел на Министерството (2017-2020) е зголемување на бројот на регистрирани жени кандидати, зголемување на учеството на жени кадети, вклучување на родово сензитивни содржини во предметите (воена психологија, воена социологија и воена андрагогија) и воспоставување на податоци со полова распределба. Буџетските средства од Министерството за одбрана изнесуваа 12,000,000 денари за програмата во 2018 година.

## 27. Активности за зголемување на раководството, застапеноста и учеството на жените во спречувањето, решавањето, градењето на мирот, одговорот на хуманитарните активности и кризите, на ниво на донесување одлуки во ситуации на вооружени и други конфликти и во кревки или кризни ситуации

* **Промовирање на еднакво учество на жените во хуманитарни активности и реакција на кризите на сите нивоа, особено на ниво на донесување одлуки**

Во изминатите 5 години беше промовирано и поддржано учеството на жените во мировни и хуманитарни мисии на Министерството,на раководни позиции.

Застапеноста на жените во армијата изнесува 9,19 % односно, 13,83 % се женски офицери, 11,15 % се жени кои не се вклучени во борбите, 4,54 % се професионални војници и 38,24 % од жените се во категоријата цивили. На позицијата командант има вкупно 21 жена.

* **Интегрирање на родовата перспектива во хуманитарните активности и постапување во кризни состојби**

Припадниците на Армијата активно учествуваат во придонесот на мирот и безбедноста во мировните мисии во Авганистан и Босна и Херцеговина и во овие мисии вкупно 156, односно 6,8 % се жени.

* **Друго - обука на жени во Армијата и нивно промовирање во општеството**

Иако не постојат посебни програми само за жените во Армијата, програмите се подеднакво достапни за сите во согласност со потребите, критериумите и условите. Жените во Армијата се испраќаат на стручна обука и специјализација исто како и мажите. Во 2018 година, жена-офицер беше номинирана за Националната школа за одбрана, и 27 жени-офицери го завршија Колеџот на командниот штаб. Не постојат критериуми за елиминација во процесот на избор на персонал кој ќе се испраќа на курсеви, обука, образование, стручна обука и специјализација за потребите на услугата и обврските за извршување на услугата по нивното завршување.

Една од 10-те жени од државата кои беа изгласани за „Успешни жени" за 2018 година, е жена вработена во армијата.

Со учество на женски припадници во Армијата се промовира позицијата на жените во армијата преку ТВ емисии, телевизиски приказни за жени на Воената академија, статии во списанието Шилд (Shield Magazine), информации на веб-страницата на Министерството ([www.morm.gov.mk](http://www.morm.gov.mk)), воени приказни на [www.arm.mk](http://www.arm.mk), како и информации, приказни и видео записи на социјалните мрежи.

## 28. Активности за зголемување на судската и вонсудска одговорност за кршење на меѓународното хуманитарно право и кршењето на човековите права на жените и девојките во ситуации на вооружени и други конфликти или одговорот на хуманитарни активности и кризни состојби

* **Зајакнување на капацитетот на институциите од безбедносниот сектор за човековите права и спречување на сексуално и родово базирано насилство и сексуална експлоатација и злоупотреба**

Во 2018 година, Бирото за јавна безбедност спроведе четири работилници на тема „Подобрување на полициската родова сензитивност во однос на насилството врз жените и справувањето со семејното насилство“. Главната цел на работилниците беше едукација на полициските службеници за Законот за превенција, спречување и заштита од семејно насилство, Конвенцијата на Советот на Европа за спречување и борба против насилството врз жените и семејното насилство и нивно запознавање со потребите и очекувањата од жртвите на семејно насилство од полицијата, како и начинот на кој полициските службеници преземаат дејствија во врска со овие лица.

* **Преземени мерки за борба против трговијата со жени и деца**

Со цел да се надминат недостатоците во истражувањето и гонењето на прекршоците на трговијата со луѓе, во 2018 година беше формирана Националната единица за сузбивање на криумчарење на мигранти и трговија со луѓе. Националната единица е формирана да дејствува во насока на подобрување и зајакнување на националните капацитети за борба против трговијата со луѓе и криумчарење на мигранти.

Националната единица е предводена од јавен обвинител од Основното јавно обвинителство за гонење на организиран криминал и корупција, а нејзини членови се 50 претставници од Министерството за внатрешни работи. Таквата координација меѓу обвинителството и полицијата се покажа како успешна, во однос на зголемениот број на идентификувани жртви на трговија со луѓе (9 во 2018 година и 1 во 2019 година).

Во 2018 година, Националната единица за сузбивање на криумчарење на мигранти и трговија со луѓе (Национална единица) поднесе 6 кривични обвиненија против 17 лица за сторено кривично дело „трговија со деца“ согласно член 418-г од Кривичниот законик. Постапувајќи по поднесените кривични пријави, Обвинителството утврди 4 случаи. По донесената обвинителна пресуда за 4 лица (две жени и двајца мажи), биле донесени првостепени пресуди од 13 и 12 години затворска казна, за второстепените пресуди на 17 и 14 години затворска казна, при што се водела главна расправа за 2 лица.

Кај непридружуваните и разделени деца постои висок ризик од трговија со луѓе и злоупотреба. Бројот на непридружувани деца странци во државата се зголеми од 40 во 2011 година на 3,199 во периодот од 19 јуни до 30 септември 2015 година, кога миграциските текови го достигнаа својот врв. Признавајќи ја потребата за мултидисциплинарен, меѓусекторски и меѓународен пристап кон заштитата на правата на непридружувани и разделени деца, националните власти развија СОП за справување со непридружувани и разделени деца со поддршка на УНХЦР, кои беа усвоени во ноември 2016 година.

Во однос на мерките за идентификација на потенцијалните жртви и жртвите на трговија со луѓе меѓу бегалците и мигрантите кои влегуваат во Република Северна Македонија, веќе беа направени напори за усвојување на Индикаторите за идентификација на жртви на трговија со луѓе во мешаните миграциски текови, развиени со поддршка на ИОМ во 2016 година.

## 29. Активности за елиминирање на дискриминацијата и кршењето на правата на девојчињата

* **Справување со недостатоците во здравствените исходи како резултат на недоволна исхрана, предвремено породување и изложеност на ХИВ / СИДА и други сексуално преносливи болести**

Здравствениот сектор има долга традиција во промовирањето на здравјето на децата и здравјето на жените во репродуктивниот период. Жените и децата имаат слободен пристап до примарна здравствена заштита и пристап до услуги кои обезбедуваат пренатална здравствена заштита, заштита на новороденчиња и жени во репродуктивна возраст, доброволно советување и услуги за тестирање за ХИВ / СИДА интегрирани во здравствени установи, услуги за репродуктивно здравје, задолжителна вакцинација за 12-годишни девојчиња со ХПВ кашлица, бесплатни гинеколошки прегледи со ПАП тест и друго.

Подготвен е протокол за спречување на пренесување на ХИВ од мајката и детето, а сите пациенти (вклучувајќи жени) имаат пристап до антиретровирусни лекови.

* **Зајакнување на пристапот на девојчињата до квалитетно образование, развој на вештини и обука**

МОН во соработка со Ромскиот образовен фонд од Будимпешта го спроведува проектот под наслов „Стипендирање, менторство и туторство на Роми средношколци “, со цел да се зголеми учеството на децата Роми во образованието, кои припаѓаат на ранливитекатегории на население, и да придонесат за спречување на трудовата експлоатација на децата и детските бракови. Проектот се спроведува веќе деветта година по ред. Главната цел на проектот е преку позитивни интервенции да се зголеми мобилноста и успехот на ромските ученици во првата, втората, третата и четвртата година од сите државни и приватни средни училишта во Република Северна Македонија. Овој проект опфаќа 84 училишта и 28 општини низ цела Република Северна Македонија.

Проектот се спроведува во три фази, односно обезбедување на стипендии, менторство и туторство. За време на учебната 2016/17година, на Ромите средношколци им беа доделени вкупно 582 стипендии, од кои 244 биле доделени на момчиња и 338 на девојчиња. Вкупно биле доделени 9 стипендии за во странство, од кои 4 им биле доделени на девојчиња. Во учебната 2017/18 година на Ромите средношколци им беа доделени вкупно 736 стипендии, од кои 318 на момчиња и 418 на девојчиња.

## Зачувување, заштита и рехабилитација на животната средина

Врските помеѓу родовите и светските напори за ублажување на ефектите од климатските промени се клучни, но не се широко разбрани. Ефектите од климатските промени, вклучувајќи поплави, суши и лизгање на земјиштето, имаат најголемо влијание врз сиромашните, немоќните и оние кои најмногу работат и најмногу зависат од природните ресурси во текот на нивниот живот. Жените кои најчесто се најниско платени во општеството и кои извршуваат толку многу неплатена работа во светот, го сочинуваат мнозинството од овие ранливи категории од населението. Затоа, Владата на Република Северна Македонија се стреми кон постигнување на родова рамнотежа и пропорционално вклучување на жените во заштитата, зачувувањето и рехабилитацијата на животната средина.

## 30. Активности за интегрирање на родовите перспективи и прашања во политиките за заштита на животната средина

* **Преземени чекори за да се осигури дека жените имаат подеднакво корист од пристојни работни места во зелената економија**

Во 2013 година, како дел од ИПА Компонентата IV, беше спроведен проектот „Зајакнување на капацитетот за интеграција на жените од руралните средини на пазарот на трудот, со посебен фокус на жените од етничките заедници“. Целта на проектот беше да се проценат потребите на маргинализираните жени, особено жените од етничките малцинства и жените кои живеат во руралните средини, за да можат да го зголемат својот потенцијал за вработување на пазарот на трудот. Проектот има за цел да го зајакне капацитетот и соработката помеѓу релевантните субјекти за интегрирање на маргинализираните жени на пазарот на трудот, со посебен фокус на жените од етничките малцински групи.

Овој проект резултираше со препораки во контекст на поголемо внимание на потребите на маргинализираните жени и создавање програми за вработување според нивните потреби, како и зајакнување на постоечките партнерства на национално и локално ниво.

Една од мерките на оваа програмата е да се направи родова разлика меѓу апликантите. Тоа е мерката „Инвестиции во земјоделски стопанства“ за нивно преструктуирање и исполнување на стандардите на заедницата. Разликата меѓу половите се применува во корист на жени- апликанти и тоа: доколку барателот е жена, добива повеќе поени при одобрување на апликациите. Оттука, од усвојувањето во 2009 година до крајот на 2016 година, се исплатени барањата на 645 жени, што претставува 26 % од вкупните одобрени и платени апликации во корист на жените-апликанти. Во 2018 година, вкупниот број на апликанти изнесуваше 108, а од нив 30 пријави беа од жени, што претставува 28 % од вкупниот број на поднесени апликации до ИПАРД Програмата 2014-2020.

Критериумите за избирање на економската асоцијација на земјоделски стопанства за заедничко вршење на земјоделски активности за инвестиции во набавка на земјоделска механизација - учество на жени-земјоделци и млади фармери во вкупниот број на членови на земјоделската кооперација - до 5 поени, како што следи подолу:

|  |
| --- |
| **Табела 13: Учество на жени-земјоделци и млади фармери во вкупниот број на членови на Земјоделските задруги** |
| - доколку жена-земјоделец учествува со 10-30 %- доколку жената учествува со повеќе од 30 % | 2 поени3 поени |
| - доколку еден член е на возраст помеѓу 18 и 25 години- доколку повеќе членови се на возраст помеѓу 18 и 25 години | 1 поен2 поени |

Еден од условите и оценувањето за регистрација на Локалните акциски групи (ЛАГ) во евиденцијата е односот помеѓу членовите на Управниот орган на ЛАГ:

• доколку женските членови учествуваат со 10-30 %, добиваат 1 поен и

• доколку женските членови учествуваат со над 30 %, добиваат 3 поени

Вкупно се регистрирани 13 ЛАГ кои ќе бидат финансиски поддржани преку Националната програма за рурален развој, а до 2020 година се очекува да биде поддржано и кофинансирањето од ИПАРД програмата.

|  |
| --- |
| Табела 14: Регистрирани ЛАГ |
| Број на членови во Управниот орган на ЛАГ | Број на жени во Управниот орган на ЛАГ | Жена - раководител на ЛАГ |
| 133 | 49 | 5 |

Министерството за земјоделство, шумарство и водостопанство работи на измена на Националната програма за земјоделство и рурален развој 2018-2022, со цел да се воведат специфични мерки за жените кои живеат во руралните области и кои се дел од земјоделската економија. Министерството планира да обезбеди поддршка преку неповратни грантови до 180,000 македонски денари по апликант, за вршење на дополнителни активности во рамките на земјоделското стопанство. Ова ќе им овозможи на жените да започнат со обработка или занаетчиски бизнис, користејќи ги ресурсите од сопственото производство и ќе обезбедат поголем приход со додавање бенефит од производите.

Во Регистарот на земјоделски задруги се регистрирани 41 кооперативи, во кои учествуваат 93 жени, а 8 се раководители.

* **Подобрување на пристапот на жените до управување со заштитени подрачја**

Во 2017 година, Министерството за животна средина и просторно планирање го започна новиот проект „Заштита на природата за одржлива иднина“. Главната карактеристика на проектот е шемата на грантови насочена кон три цели: 1) да се адресираат приоритетните потреби за подобрување на управувањето со заштитените подрачја, онаму каде што е можно, вклучувајќи ги и оние што се предложени како пилот Натура 2000; 2) да се промовира поодржливо користење на природните ресурси; и 3) преку практични примери да се демонстрира дека заштитата на природата и локалниот економски развој можат да одат заедно. Во 2018 година, беше подготвен документ за вклучување на родовите аспекти во главните политики во управувањето со заштитените подрачја. Со овој документ се утврдуваат, анализираат и разгледуваат постојните родови разлики во потребите и улогите за жените и мажите кои живеат во заштитените подрачја. Како резултат на тоа, потребно е да се обезбеди активно учество на мажите и жените во зачувувањето, управувањето и користењето на природните ресурси.

МЖСПП е координатор на работната група за поврзување на работните места за зачувување или обновување на животната средина (зелените работни места) со невработеноста кај младите. Акцискиот план од 2018 година е развиен и имплементиран. Во текот на 2018 година, работната група разви национална дефиниција на работни места за зачувување или обновување на животната средина (зелени работни места), ги мапира работните места за зачувување или обновување на животната средина (зелените работни места) во националната класификација на занимања и подготви листа на овие работни места за кои не е развиен стандард на занимање, но кои се познати на пазарот на трудот. Исто така, подготви анализа за потребата за преквалификација. Покрај тоа, беше подготвена кампања за подигнување на јавната свест за важноста на зелените работни места. Во оваа фаза од работата на работната група, родовата интеграција сè уште не е вклучена во активностите.

## 31. Активности за интегрирање на родовите перспективи во политиките и програмите за намалување на ризикот од катастрофи, отпорност кон и ублажување на климатските услови

* **Зајакнување на базата на докази и подигнување на свеста за непропорционалната ранливост на жените и девојките на влијанието од деградацијата на животната средина и катастрофите**

Напорите за истакнување на врските помеѓу родовите и климатските промени во Северна Република Македонија започнаа пред пет години. Појдовна точка за овие напори беше прибирањето на податоци и комуникацијата, со цел да се подигне свеста кај креаторите на политиките од аспект на воведување на промени. Работата со Министерството за животна средина и просторно планирање, УНДП и Глобалниот еколошки фонд (ГЕФ) ја поставија оваа задача прво со преведување на технички извештаи за климатски промени и со воведување на климатски алатки за иницирање на трансформациски промени во секторските политики.

Прибраните податоци покажуваат значителен родов јаз во заработувачката и продуктивноста, кои влијаат врз способноста на жените да прават избори, да инвестираат и влијаат врз нивните одлуки, оставајќи ги најекспонирани и немоќни во однос на заканите за климатските промени и социјалната инклузија. На пример, во 2018 година:

* Жените сочинуваат само 39,6 % од формалната работна сила и придонесуваат за значителен износ на неплатен семеен труд.
* Жените во руралните средини се соочуваат со предизвици во пристапот до сите нивоа на политика и донесување одлуки, што претставува 28 % или помалку од сите вработени во општинските администрации.
* Во земјоделството, жените сочинуваат 40 % од работниците во земјоделските претпријатија, но сè почесто се занимаваат со неплатена земјоделска активност, со задачи како што се садење, што ги доведува директно во контакт со ефектите од климатските промени, вклучувајќи ги и заканите за водните ресурси.
* Одговорностите на жените за готвење и чистење ги прават поподложни на заболувања предизвикани од водата и загадувањето на изворите на вода, додека природните катастрофи дополнително го зголемуваат работното оптоварување на жените и девојките, кои најчесто се најодговорни за обезбедување на нега, вода и храна за домаќинствата.

Идентификувани се стратешките влезни точки за воведувањена родови и климатски промени кои вклучуваат:

o Работа со владите, невладините организации, заедниците и приватниот сектор за интегрирање на родовите аспекти и проширување на учеството на жените во развојот и спроведувањето на политиките поврзани со климата.

o Вклучување на родовите прашања во политиките за катастрофи и намалување на ризикот во клучните сектори, како што се вода, земјоделство, здравство и образование.

o Анализа на податоци распределени по пол и климатски ризик од родова перспектива.

o Ангажирање на жените како клучни чинители во сите фази на стратегиите за климатски промени.

o Податоците распределени по пол поврзани со ранливоста на климатските промени се прибрани во еден документ.

Идентификувани се приоритетни влезни точки релевантни за ублажување на климатските промени (енергија и транспорт) и адаптација (вода, намалување на ризикот од катастрофи, туризам).

* Елабориран акциски план за родови и климатски промени.
* Развиени показатели за родова сензитивност за мерење на ефектот на политиките / активностите врз жените.

Министерството за животна средина и просторно планирање на Република Северна Македонија, заедно со УНДП како партнер, започнаа да ги земаат предвид родовите перспективи за климатските промени во 2016 година за време на подготовката на Првиот биенален извештај за климатски промени. Во рамките на овој извештај беше развиена првата анализа на родовата застапеност и климатските промени (<http://www.unfccc.org.mk/content/FBUR/Gender%20and%20climate%20change%20in%20Macedonia.pdf>). Резултатите покажаа дека иако жените се вклучени во процесот на решавање на климатските промени, родовите прашања не се интегрирани во активностите. Оттука, со подготовката на 4-тата Национална комуникација и Вториот биенален извештај до Рамковната конвенција на Обединетите нации за климатски промени (UNFCCC), Република Северна Македонија во 2018 година изработи краткорочен акциски план за родови / климатски промени, кој ги идентификуваше конкретните чекори и одговорности за интегрирање на родовата перспектива во политиките за климатски промени (<http://klimatskipromeni.mk/data/rest/file/download/af6bc1369a036974bf5d5a05ce4d655c234651c7f4b94a04c547b17440e2e5c3.pdf>).

Во 2017 година, во Скопје се одржа работилница со учество на претставници од повеќе држави за поддршка на Република Северна Македонија и другите држави од Западен Балкан за интегрирање на родовите перспективи во Националните комуникации во Рамковната конвенција на Обединетите нации за климатски промени(UNFCCC).

* **Родова еднаквост и климатски промени**

Дополнителни напори беа вложени за вклучување на родовата еднаквост во климатските промени од национално до локално ниво, при изготвувањето на Извештајот за напредок ([https://zivotnasredina.skopje.gov.mk/wp-content/uploads/2019/01/Resilient-Skopje- Progress-Report.pdf](https://zivotnasredina.skopje.gov.mk/wp-content/uploads/2019/01/Resilient-Skopje-%20Progress-Report.pdf)) за „Отпорно Скопје“ - Стратегија за климатски промени (Отпорно Скопје - Стратегија за климатски промени). Првичните родови анализи во „Отпорно Скопје“ обезбедуваат цврста основа за подетална анализа за родова еднаквост во иднина.

# ТРЕТИ ДЕЛ 3: НАЦИОНАЛЕН ПРОЦЕС, МЕХАНИЗМИ И ПОЛИТИКА

## 32. Национална машинерија за родова еднаквост и зајакнување на жените

Механизмите за родова еднаквост се воспоставени во согласност со Законот за еднакви можности на жените и мажите. Собраниската комисија за еднакви можности на жените и мажите игра значајна улога во структурата на националните механизми за родова еднаквост. Заедно со Клубот на жени пратенички, овие тела придонесуваат за промовирање на еднакви можности за жените и мажите во процесите на донесување одлуки.

Во сите министерства се назначени координатори и заменици координатори за еднакви можности на жените и мажите, кои доаѓаат од редот на државните службеници.

Комисиите за еднакви можности на жените и мажите (како дел од Советите на локалната самоуправа, составени од советници со мандат од 4 години) и координатори за еднакви можности на жените и мажите (државни службеници, вработени во единиците на локалната самоуправа) се воспоставени на локално ниво.

Сите тие имаат законски обврски да го имплементираат Законот за еднакви можности на жените и мажите, стратешките документи од областа на родовата еднаквост и да ја инкорпорираат родовата перспектива во стратешките документи, планови и буџети на национално и локално ниво.

Секторот за еднакви можности, како дел од Министерството за труд и социјална политика, е надлежна институција за координирање на сите останати субјекти одговорни за спроведување на Законот за еднакви можности на жените и мажите и промовирање на родова еднаквост на централно и локално ниво. Улогата на Секторот е да обезбеди пристап на целокупната Влада во обезбедувањето подобри економски и социјални резултати за жените и подобро олеснување на пристапот на целата Влада кон вклучување на родовата перспектива во главните политики.

Органите на државната управа и 20 единици на локалната самоуправа се вклучени во процесот на родово одговорно буџетирање што ќе стане законска обврска за сите во наредниот период, врз основа на Законот за еднакви можности на жените и мажите, кој воведува обврска за централната (член 11) и локалната (член 14) власт: да го инкорпорираат принципот на еднакви можности на жените и мажите во стратешките планови и буџети и да ги следат ефектите и влијанието на нивните програми на / врз жените и мажите.

По објавениот јавен конкурс, Собранието на Република Македонија ги назначува членовите на Комисијата за заштита од дискриминација. Комисијата е независно тело кое функционира во согласност со надлежностите пропишани со Законот за спречување и заштита од дискриминација. При изборот на членови на Комисијата се зема предвид принципот на соодветна и правична застапеност.

Во 2016 година беа направени измени и дополнувања на Законот за Народниот правобранител, со цел исполнување на критериумите за статус на национална институција. На тој начин, Народниот правобранител, во рамките на своите надлежности, стана овластен да поднесе барање до Постојаната анкетна комисија за заштита на слободите и правата на граѓанинот на Собранието на Република Македонија за испитување на случаи за прекршување на уставните и законските права и преземање на мерки.

За Комисијата за заштита на слободите и правата на човекот е воведена обврска да ги разгледа барањата на Народниот правобранител за испитување на случаи на прекршување на уставните и законските права и да поднесе извештај, како и обврска, Собранието да воспостави соодветни мерки.

Воведени се дополнителни регулативи за одредбите за прекршочна одговорност во случај на попречување на работата на Народниот правобранител, со што ќе се зајакне механизмот за спроведување на препораките што ги дава Народниот правобранител.

Се воспоставува дополнителен механизам за да се овозможи спроведување на посебните извештаи за опструкција на работата на Народниот правобранител и за прекршување и неспроведување на барањата, сугестиите, мислењата, препораките на Народниот правобранител од страна на институции и организации.

## 33. Раководителот на националната машинерија - член на институционалниот процес за спроведување на Целите за одржлив развој (ЦОР)

МТСП, преку Секторот за еднакви можности на жените и мажите, ја надгледува работата на родовиот механизам. Министерот за труд и социјална политика е член на Националниот совет за одржлив развој. Националниот совет за одржлив развој и заменик-премиерот на Владата на Република Северна Македонија, кој е задолжен за економските прашања и координацијата на економските оддели, се одговорни за имплементација на Националната стратегија за одржлив развој и имплементација на Целите за одржлив развој на Обединетите нации.

## 34. Официјални механизми за учество на разни чинители

Не постои посебно тело кое работи само за спроведување и следење на Пекиншката Декларација и платформа за акција и ЦОР во Република Северна Македонија. Меѓутоа, согласно Законот за еднакви можности на жените и мажите, во 2017 година Владата на Република Северна Македонија ја формираше меѓусекторската консултативна и советодавна група како форма / начин за обезбедување на различни учества на чинителите, а *меѓу другото* за спроведување и следење на Пекиншка Декларација и платформа за акција. Меѓусекторската консултативна и советодавна група ги доставува извештаите до Владата на Република Северна Македонија.

Националниот совет за одржлив развој е одговорен за спроведување и следење на Националната стратегија за одржлив развој и имплементација на Целите на одржлив развој на Обединетите нации.

Преку работата на Советот, сите членови на телото можат да учествуваат во спроведувањето и следењето на имплементацијата на Агендата за одржлив развој 2030. На седницата на Националниот совет за одржлив развој во 2018 година, беше усвоен предлогот на министерот за труд и социјална политика кој требаше да ја вклучи целта со бр. 5 - родова еднаквост, како составен дел на реализацијата на сите останати цели.

Процесот на интегрирање на целите за одржлив развој се одвива во три фази:

Прва фаза: Спроведување на национални консултации со клучните министерства, институции и чинители и поставување на приоритетни Цели за одржлив развој кои се релевантни за Република Македонија.

Втора фаза: Интегрирање на Целите за одржлив развој во национални стратешки документи и планови за локален развој и соодветно планирање на средствата од Буџетот на Република Македонија за реализација на активностите.

Трета фаза: Воспоставување на систем за следење на интеграцијата на Целите за одржлив развој, како и анализирање и мерење на напредокот во нивното спроведување, според методологијата на Еуростат.

Во 2012 година е формирана Техничка работна група на Националниот совет за одржлив развој, која е координирана од страна на Кабинетот на вицепремиерот на Република Македонија. Техничката работна група е одговорна за економските прашања во соработка со други државни институции и експерти од различни области. Техничката работна група формираше три групи за поддршка кои работеа во три приоритетни области (дефинирани во согласност со трите приоритетни столбови на одржливиот развој: економски столб, социјален столб и еколошки столб). Групите за поддршка имаат задача да обезбедат соодветна распределба на расположливите ресурси, како и активна и посветена работа на одговорните институции во врска со постојаното ажурирање на информации и податоци во Документот за степенот на интеграција на Целите за одржлив развој во националното стратешко планирање и секојдневната работа и институциите.

***Учество во националните координативни механизми***

Меѓусекторската консултативна и советодавна група се состои од 26 членови на државни институции, претставници од локалната самоуправа, организација на граѓанското општество, вклучувајќи организации за правата на жените, здруженија на работодавачи (приватен сектор) и работнички синдикат и независни експерти од академската заедница. Работата на групата е координирана од страна на Министерството за труд и социјална политика.

Со Националниот совет за одржлив развој претседава вицепремиер и се состои од двајца пратеници, сите релевантни министерства, претставници од сојузот на работодавачи, членови од академскиот и граѓанскиот сектор.

***Механизми за да се осигури учеството на жените и девојките од маргинализираните групи***

Во јуни 2018 година, Владата на Република Македонија формираше Национално координативно тело за следење на состојбата со недискриминација и спроведување на закони, подзаконски акти и стратешки документи во оваа област, со цел да се промовира крајната точка за недискриминација и еднакви можности и следење на ситуацијата во оваа област во сите сфери на општествениот живот. Координативното тело го сочинуваат 36 членови, претставници на државни институции, единици на локалната самоуправа, здруженија, синдикати, здруженија на работодавачи, член на ОГП и независни експерти. Работата на Координативното тело ја координира Министерството за труд и социјална политика. Подготвени се Програмата и Деловникот за работа на ова тело. Ова тело обезбедува учество на жените и девојките од маргинализирани групи и одраз на нивните грижи и ставови.

Исто така, преку работата на меѓусекторската консултативна и советодавна група, жените и девојките од маргинализираните групи можат да учествуваат и да ги искажат своите ставови. Ова е обезбедено со учество на организациите за права на жените во групата, како што е Македонското женско лоби кое ги вклучува жените членови на малцинските религиозни и етнички групи, организациите за права на жени Турчинки „Дерја", и исто така, организацијата на единиците на локалната самоуправа се состои од жени претставници од различни малцински, етнички и верски групи.

Покрај тоа, Стратегијата за соработка на Владата со граѓанскиот сектор, Акцискиот план за спроведување за 2012-2017 година, го вреднуваше придонесот на граѓанскиот сектор и неговата важна улога во развојот на општеството, вклучително и во прашањата кои се однесуваат на родова еднаквост.

МТСП преку Секторот за еднакви можности транспарентно ги вклучува претставниците на граѓанскиот сектор, вклучувајќи ги и оние кои ги претставуваат маргинализираните групи на жени и девојки во креирањето на политики од областа на родовата еднаквост, еднаквите можности и заштитата од дискриминација во секој процес.

Поконкретно, Секторот за еднакви можности се консултира со граѓанскиот сектор во три последователни фази за време на процесите за изработка на стратешките документи од областа на родовата еднаквост Во првата фаза се спроведуваат првични консултации при евалуација на имплементацијата на претходниот стратешки документ (доколку постои), првичната анализа на состојбата во земјата се прави според постојните статистички податоци и отворена дискусија за стратешката приоритетна цел за наредниот период. Во втората фаза се прибираат податоци, се вршат релевантни анализи и се одржуваат неколку заеднички работни состаноци во кои се формулирани нацрт верзиите на документите, по што следи третата фаза од консултациите каде што нацрт документите се прикачуваат на веб-страницата на МТСП, бидејќи се изготвуваат предлог верзии за коментари и серија консултативни состаноци со цел да се добијат коментари и инпути во однос на документите. Третата фаза завршува со организирање на јавна дискусија во Собранието во врска со финалната нацрт верзија на стратешките документи пред да бидат дадени на Владата за усвојување.

***Придонес на чинителите во подготовката на овој национален извештај***

Меѓуминистерска работна група беше формирана за подготовка на Националниот извештај со која претседаваше министерот за труд и социјална политика. Во меѓуминистерската работна група беа вклучени претставници од сите релевантни министерства, институции за човекови права, претставници на Телото на Обединетите Нации за родова еднаквост и зајакнување на жените – UN Women, членови на ОГП кои работат во областа на родова еднаквост, особено граѓанските организации кои ги претставуваат маргинализираните групи на жени и девојки и членови на академската заедница на Република Северна Македонија.

Националниот извештај беше презентиран и дискутиран на седница на Владата, како дел од напорите за добивање на највисоко ниво на посветеност за спроведување на идните приоритети.

Во процесот на изготвување на извештајот беа опфатени три консултативни средби со претставници на релевантните министерства каде беа прибрани податоци, информации и предлози, беа распределени прашалници до релевантните министерства и други национални институции и беше одржана друга консултативна работилница со претставници од надлежни министерства, други национални институции, вклучувајќи ги и институциите за човекови права и граѓанските организации активни во областа на родовата еднаквост, чии мислења и предлози беа изнесени и имплементирани во Конечната верзија на овој извештај.

## 35. Родовата еднаквост и зајакнувањето на жените како клучен приоритет

Националната стратегија за одржлив развој е подготвена во 2011 година и спроведени се Целите за милениумски развој како и евалуацијата од постигнувањата. Како резултат на тоа, подготвени се бројни стратегии, студии и документи кои го поддржуваат процесот на одржлив развој. Оттогаш се развиени три акциски планови. Сепак, ниту Националната стратегија за СДГ, ниту акциските планови ги немаат вклучено родовата еднаквост и зајакнувањето на жените како клучен приоритет.

Целта 5 - родова еднаквост ќе се опфати во наредниот период во Република Македонија преку други цели.

Меѓутоа, родовата еднаквост во контекст на ЦОР е вклучена во различни национални стратегии и акциски планови кои вклучуваат родова еднаквост. Оттука, националните стратешки документи се тесно поврзани со целите за родова еднаквост.

Процесот на имплементација на ЦОР на највисоко ниво на власта, поддршка на агенциите на ОН во земјата иницирана од вицепремиерот за економски прашања и Националниот координатор за одржлив развој, започна во 2016 година, со поддршка на Канцеларијата на УНДП во Република Северна Македонија. Со Обединетите нации, преку постојниот координатор во Република Северна Македонија, беше потпишана новата петгодишна стратегија „Партнерство за одржлив развој“ меѓу владините агенции и агенциите на ОН во државата.

Целта на документот е да промовира урамнотежен и одржлив развој, како и да ја поддржи интеграцијата на Република Северна Македонија во Европската унија. Партнерството со агенциите на ОН ќе биде извршено на национално ниво, под целосна координација на Министерството за надворешни работи. Притоа, договорени се пет приоритетни области за соработка: вработување, добро управување, социјална инклузија, одржливост на животната средина и родова еднаквост.

Стратегијата „Партнерство за одржлив развој“ на Република Северна Македонија ја има / предвидува родовата перспектива како една од нејзините приоритети. Владата,во својот неодамнешен извештај за Универзалниот периодичен преглед, унапредувањето на правата на жените и девојките го дефинираше како приоритет на човековите права. Стратегијата се фокусира на родово базирано насилство, особено на семејното насилство, на намалување на дискриминацијата врз жените и поттикнување на поголемо учество на жените во политичкиот и економскиот живот врз основа на претходната работа на жените на ОН за зајакнување на националните капацитети во политиката за родова сензитивност и родово одговорно буџетирање.

# ЧЕТВРТИ ДЕЛ 4: ПОДАТОЦИ

## 36. Приоритети од аспект на родовата статистика на национално ниво

* **Подобрени административни или алтернативни извори на податоци за решавање нанедостатоците во родово базираната статистика**

Заводот за социјални дејности (ЗСД) има електронски систем за управување со информации. Системот ги евидентира сите приматели на социјални услуги кои се обезбедуваат преку 30-те Центри за социјалната работа. Во овој систем, полот на лицето кое користи услуги е задолжителен индикатор за сите социјални ризици. На овој начин, ЗСД има на располагање статистика за родова поделеност за сите корисници на социјални услуги. Покрај тоа, системот за управување со информации има опција за обработка на бројни показатели од социјалните ризици и за изготвување на извештаи.

Во 2016 година, Државниот завод за статистика, за прв пат го утврди индикаторот за јазот во платите кој беше одобрен од страна на ЕУРОСТАТ. Основа за утврдување на овој индикатор е статистичкото истражување за структурата на заработувачката, достапно на веб-страницата <http://www.stat.gov.mk/publikacii/2.4.16.03.pdf>. Индикаторот исто така е објавен во МАКСТАТ базата на податоци како индекс на јазот во заработката помеѓу мажите и жените по сектори, јаз во заработката помеѓу мажите и жените со полно и скратено работно време и, јаз во заработувачката по возрасна група.

ДЗС работи на анализа на базата на податоци за административниот извор - Акција за оданочување. Во 2018 година за прв пат ја утврди просечната нето и бруто плата и планира да ја вклучи распределбата по пол во пресметката на нето и бруто плата во наредниот период.

* **Обработка на податоци од аспект на родово базираната статистика (на пример, лесно разбирливи извештаи, политички коментари, истражувачки трудови)**

Во 2018 година беше утврден индексот на родова еднаквост, кој се смета за голем напредок за Државниот завод за статистика. Во согласност со ажурираната методологија за пресметување на индексот за родова еднаквост од 2017 година (<http://eige.europa.eu/rdc/eige-publications/gender-equality-index-2017-methodological-report>), ДЗС ги разгледа достапните индикатори од постоечките истражувања кои редовно се спроведуваат и од други релевантни извори (EWCS 2015, EQLS 2016, базата на податоци на Европскиот Институт за родова еднаквост (ЕИГЕ) за учеството на жените и мажите во донесување одлуки).

Државниот завод за статистика секоја година ја објавува публикацијата „Жените и мажите во Република Македонија“. Досега се објавени единаесет изданија. Публикацијата е изготвена врз основа на податоците прибрани од Државниот завод за статистика преку постојаните статистики за родова еднаквост. Публикацијата дава увид во демографските карактеристики на жените и мажите во Република Северна Македонија и нивното учество во социјалниот и економскиот живот на државата.

Публикацијата за 2018 година е достапна бесплатно на веб-страницата на Државниот завод за статистика: <http://www.stat.gov.mk/Publikacii/Gender2019.pdf>. Овие податоци во голема мера се користат при пишувањето на овој извештај.

## 37. Зајакнување на националната родова статистика 2019-2024

* **Повторна обработка на постојните податоци (на пример, пописи и истражувања) за да се утврди поголема полова распределба и / или нова родово базирана статистика**

Во рамките на ИПА 2017, Државниот завод за статистика планира да спроведе анкета за родово базирано насилство кое за првпат ќе обезбеди податоци за родово базирано насилство во државата, а со спроведувањето на пописот на населението во 2020 година, се утврдуваат податоците за лица со попреченост распределени по пол.

## 38. Следење на напредокот на ЦОР

Национални показатели за следење на напредокот на ЦОР сè уште не се дефинирани.

Во моментов, во Државниот завод за статистика се вршат активности за формирање на показатели за следење на ЦОР според структурата на податоците на ЕУ за ЦОР со оглед на посветеноста за усогласување со европската статистика и барања. Сепак, од друга страна, на државно ниво, преку техничката група (основана како поддршка на Националниот совет за одржлив развој со кој претседава потпретседателот) се прават активности за проценка на достапната рамка за следење на спроведувањето на ЦОР.

## 39. Прибирање податоци и компилација на индикаторите на петтата цел за одржлив развоји на посебните родови индикаториво рамките на другите ЦОР

Започна прибирањето на податоци и компилацијата на индикаторите на петтата цел за одржлив развој и на посебните родови индикатори во рамките на другите ЦОР и се изврши проценка на достапни ЦОР индикатори, како и нивното прибирање и интеграција. Меѓутоа, во моментов се идентификувани пет цели за одржлив развој како приоритетни, и тоа: ЦОР 1, ЦОР 4, ЦОР 8, ЦОР 13 и ЦОР 16.

## 40. Поголемите истражувања во државата вршат рутинска распределба

Поголемите истражувања во државата вршат рутинска распределба обично според: локација, пол, возраст, приходи / групи распределени по приходи, ниво на образование и брачен статус.

ЗАКЛУЧОК

Од усвојувањето на Пекиншката декларација и платформа за акција, Република Северна Македонија постигна значителен напредок во развојот и спроведувањето на агендата за родова еднаквост. Врз основа на активностите и мерките спроведени во претходниот извештаен период, Владата на Република Северна Македонија го зајакна и подобри севкупниот одговор на родовата еднаквост и зајакнување на жените во општеството. Исто така, донесена е законска регулатива со која се забранува дискриминација на жените и спроведени и усвоени се програми и мерки кои го промовираат спроведувањето на суштинската родова еднаквост во сите области и разни активности за подигнување на свеста и елиминирање на бариерите за родова еднаквост.

Родовата еднаквост е еден од приоритетите на Владата на Република Северна Македонија и е дел од Програмата на Владата (2017-2020). Владините приоритети за родова еднаквост се:

* Да се ​​стави крај на секоја форма на дискриминација против сите жени и девојки;
* Да се ​​елиминира секаков тип на насилство против сите жени и девојки;
* Да се обезбеди целосно и ефективно учество на жените и еднакви можности за раководство на секое ниво;
* Да се ​​спроведат реформи кои им даваат на жените еднакви права за економските ресурси;
* Да се ​​усвојат и зајакнат здравите политики и спроведливата законска регулатива за унапредување на родовата еднаквост;
* Да се ​​обезбеди универзален пристап до сексуалното и репродуктивното здравје и репродуктивните права.

Овие приоритети кореспондираат со Агендата за одржлив развој до 2030 година и ЦОР 5 на која Република Северна Македонија изрази посветеност во 2011 година. Во продолжение се дадени најзначајните достигнувања за известувачкиот период од 2015 до 2019 година.

Напредокот и постигнувањата направени во текот на известувачкио период особено се однесуваат на затегнување на веќе постоечкиот национален законодавен и политички систем, вклучувајќи и донесување на нови закони и политики кои ги вклучуваат родовите перспективи и главно се усогласени со ЦОР 5. Најзначајните постигнувања се забележани во петте приоритетни области: елиминирање на насилството врз жените, еднаквост и недискриминација според законот и пристап до правда, политичка застапеност, родово одговорно буџетирање и пристап до здравствена заштита, вклучувајќи го и сексуалното и репродуктивното здравје и репродуктивните права. Исто така, Владата посвети посебно внимание на подобрувањето на правата и статусот на жените припадници на ранливите групи: расни, етнички или религиозни малцинства, жени од руралните области и жени мигранти. Понатаму, постигнати се подобрувања на механизмите за поддршка на Република Северна Македонија, пристап на целокупната Влада за постигнување на родова еднаквост и зајакнување на жените со цел да се подобри спроведувањето на законодавството и политиката насочена кон елиминација на дискриминацијата, и постигнување на еднаквост и промовирање на родовата еднаквост на централно и локално ниво преку конкретни мерки и програми.

И покрај напорите, сепак остануваат уште неколку критични области за загриженост, а Владата ја изразува својата заложба за нивно решавање во наредниот период. Тие се однесуваат на: продолжување на активностите за елиминирање на насилството врз жените, еднаквост и недискриминација според законот и пристап до правда, политичка застапеност, родово одговорно буџетирање и менување на негативните социјални норми и родови стереотипи.

Анекс – ПОДАТОЦИ

Достапност на посебни родови индикатори претставени низ 17 Цели на одржлив развој

|  |
| --- |
| ПОСЕБНИ РОДОВИ ИНДИКАТОРИ ПРЕТСТАВЕНИ НИЗ 17 ЦЕЛИ НА ОДРЖЛИВ РАЗВОЈ  |
| Индикатор | **Група****Класификација** | **Опис** | **Индикатор** | **Година** | **Податоци** | **Извор** |
| 1.2.1 | Група 1 | Процент на население кое живее под националната линија на сиромаштија, по пол и возраст | Статистика на ЕУ за приходи и услови за живеење | 2017 | 22.2 | http://www.stat.gov.mk/Publikacii/2.4.18.13.pdf |
| 3.1.1 | Група 1 | Стапка на смртност кај мајките | Витални статистики | 2017 | 0.0 |  |
| 3.1.2. | Група 1 | Процент на раѓања од страна на стручен здравствен персонал | Витални статистики | 2017 | 99.0 |  |
| 3.7.2 | Група 1 | Стапка на раѓања кај адолесценти (на возраст од 10-14 година, од 15-19 година) на 1000 жени во иста возрасна група |  | 2010-2014 | 0.4 |  |
| 2015-2019 | 16.0 |
| 4.3.1. | Група 2 | Стапка на учество на младите и возрасните во формалното и неформалното образование и обука во претходните 12 месеци, распределба по пол | Анкета за образова-ние на возрасни лица | 2016 | 12.7 | http://www.stat.gov.mk/Publikacii/2.4.17.08.pdf |
| 5.5.2 | Група 1 | Процент на жени на раководни позиции | Анкета за работната сила | 2017 | 19.4 | http://www.stat.gov.mk/Publikacii/Gender2019.pdf |
| 8.3.1 | Група 2 | Процент на неформално вработување во неземјоделски сектор, распределба по пол | Анкета за работната сила | Необјавено | 9.0 | Анкета за работната сила |
| 8.5.1. | Група 2 | Просечна месечна заработувачка на вработени жени и мажи, распределба по занимање и возраст и лица со попреченост | Анкета за структурата на приходите | 2014Без лица со попреченост | 174 денари | http://www.stat.gov.mk/publikacii/2.4.16.03.pdf |
| 8.5.2 | Група 2 | Стапка на невработеност, по пол, возраст и лица со попреченост | Анкета за работната сила | 2018Без лица со попреченост | 20.7 | http://www.stat.gov.mk/pdf/2019/2.1.19.06.pdf |

Библиографија

Закон за изменување и дополнување на Законот за еднакви можности на жените и мажите, Службен весник бр. 166/12 ноември, 2014 година.

Закон за превенција, спречување и заштита од семејно насилство, Службен весник, бр. 138/14, 33/2015 и 150/2015.

Закон за бесплатна правна помош, Службен весник, бр. 161/2009, 185/2011, 27/2014, 104/2015.

Закон за изменување и дополнување на Кривичниот законик, Службен весник бр. 226 од 25 декември, 2015 година.

Закон за изменување и дополнување на Законот за социјална заштита, Службен весник бр. 51 од 21 март, 2018 година.

Закон за работни односи, Службен весник, бр. 74 од 08 мај, 2015 година.

Изборниот законик, Службен весник, бр. 196 од 10 ноември

Закон за странци, Службен весник бр. 97 од 28 мај, 2018 година.

Закон за азил и привремена заштита, Службен весник на Република Македонија бр. 49/03, 66/07, 142/08, 146/09, 166/12, 101/15 и 152/15.

Закон за изменување и дополнување на Законот за минимална плата во 2017 година, Службен весник бр. 132 / 17.

Измени и дополнувања на Законот за народниот правобранител, Службен весник бр. 181 од 29 септември, 2016 година.

Законот за изменување и дополнување на Законот за учебници за основно и средно образование, објавени во Службен весник бр. 21/2018 на 02 февруари, 2018година.

Закон за здравствена заштита 2019, Службен весник бр. 08-647 / 1, 28 јануари, 2019 година.

Законот за аудио и аудиовизуелни медиумски услуги беше усвоен во 2018 година, Службен весник бр. 27 од 5 февруари, 2019 година.

Закон за спречување и заштита од дискриминација, Службен весник бр. бр.50 / 2010.

Закон за прекинување на бременоста, усвоен во 2019 година.

Закон за изменување и дополнување на Законот за полиција, Службен весник бр. 64 од 11 април, 2018 година.

Закон за високо образование, Службен весник бр. 82/2018.

Национална стратегија за земјоделство и рурален развој (2014–2020).

Национална стратегија и Национален акциски план за борба против трговија со луѓе и илегална миграција (2017–2020) 2010-2020.

Стратегија за Ромите (2014-2020) и Национален акциски план (2016–2020)

Национална стратегија за сексуално и репродуктивно здравје (2010-2020).

Стратегија за развој на женското претприемништво за 2018-2023.

Стратегија за родово одговорно буџетирање (2012-2017).

Национална стратегија за вработување (2016-2020).

2013-2020 Стратегија за родова еднаквост.

2018-2023 Национален акциски план за имплементација на Истанбулската конвенција.

Програма за работа на Владата 2017–2020<https://vlada.mk/sites/default/files/programa/2017-2020/Programa_Vlada_2017-2020_ENG.pdf>

2016 Акциски план за сексуално и репродуктивно здравје.

Акциски план за спроведување на Стратегијата за соработка на Владата со граѓанскиот сектор за 2012-2017.

Национална стратегија за спроведување на ЦОР, 2011 година и Акциски план од 2017 година.

Национална стратегија на Република Македонија за спречување на насилен екстремизам (2018-2022).

Стандардни оперативни процедури (СОП) за справување со деца без придружба и разделени деца.

Стандардни оперативни процедури за постапување со ранливите категории на лица странци.

Мултисекторскистандардни оперативни процедури (СОП) за превенција и одговор на родово базирано насилство (РБН) во кризни ситуации.

Стандардни оперативни процедури за постапување со жртви на трговија со луѓе.

Методологија за родово одговорно буџетирање за органите на државната управа усвоена на сто и педесеттата прва седница на Владата на Република Македонија на 21.5.2014

Кодекс на полициска етика „Службен весникна РМ“ бр. 72 од 11.06.2007.

Протокол за соработка помеѓу надлежните органи за преземање мерки за спречување и заштита од семејно насилство, Службен весник на Република Македонија бр. 143/15.

Правилник за начинот на спроведување и следење на мерките за заштита на жртвата на семејно насилство преземени од Центарот за социјални работи и начинот на следење на изречените мерки за заштита.

Правилник за начинот на извршувањето на изреченатa привремена мерка за заштита - задолжително посетување советувалиште за сторители на семејно насилство („Службен весник на Република Македонија" 17/2015).

Правилник за начинот на проценка на ризикот за животот и телесниот интегритет на жртвата на семејно насилство и ризикот да се повтори насилството.

Правилник за начинот на спроведување на изречените привремени мерки за заштита на жртвата на семејно насилство и членовите на неговото/нејзиното семејство („Службен весник на Република Македонија" бр. 28/15).

Правилник за начинот на спроведување на привремена мерка за заштита од семејно насилство - задолжителен третман на сторителите доколку консумираат алкохол, дрога и други психотропни супстанции или се ментално болни („Службен весник на Република Македонија" бр. 94/15).

Правилник за формата и содржината на извештајот за работата на координаторот и заменик координаторот за еднакви можности на жените и мажите во органите на државната управа, Службен весник бр. 46 од 23.3.2015 година.

Правилник за анализа на содржината на наставните планови, програми и учебници од аспект на унапредување на еднаквите можности на жените и мажите, Службен весник бр.125 од 24.7.2015.

Жените и мажите во Македонија, Скопје 2014 <http://www.stat.gov.mk/Publikacii/Gender2014.pdf>

Жените и мажите во Македонија, Скопје 2015,

<http://www.stat.gov.mk/PrikaziPublikacija.aspx?id=23&rbr=546>

Жените и мажите во Македонија, Скопје 2016, <http://www.stat.gov.mk/Publikacii/Gender2016.pdf>

Жените и мажите во Македонија, Скопје 2017, <http://www.stat.gov.mk/Publikacii/Gender2017.pdf>

Жените и мажите во Македонија, Скопје 2018, <http://www.stat.gov.mk/Publikacii/Gender2019.pdf>

ГРЕТА, Извештај за спроведувањето на Конвенцијата на Советот на Европа за акција против трговијата со луѓе од страна на „Поранешната Југословенска Република Македонија", ВТОР ИЗВЕШТАЈ ЗА ЕВАЛУАЦИЈА усвоен на 24 ноември, 2017 година, објавен на 21 февруари, 2018 година, ГРЕТА (2017)39

CEDAW, Конвенција за елиминација на сите форми на дискриминација врз жените, усвоена од Комитетот на својата седумдесет и прва седница (22 октомври - 9 ноември, 2018 година), Заклучните забелешки за шестиот периодичен извештај на Поранешната Југословенска Република Македонија, CEDAW /C/MKD/6.

Комитет за економски, социјални и културни права, Заклучни согледувања за комбинираните втор и четврт периодичен извештај на Поранешната Југословенска Република Македонија, Е / С.12 / МКД / СО / 2-4.

Годишен извештај од МТСП за спроведување на Стратегијата за родова еднаквост за 2014, 2015, 2016, 2017 година во Република Северна Македонија.

Сектор за еднакви можности на жените и мажите, МТСП, Годишен извештај за спроведени активности и резултати постигнати во процесот на постигнување на еднакви можности за жените и мажите во Република Северна Македонија 2015-2018.

Извештај од Националната комисија за борба против трговијата со луѓе, 2017 и 2018 година, Република Северна Македонија.

РОДОВА ЕДНАКВОСТ ВО РЕПУБЛИКА МАКЕДОНИЈА И АГЕНДА ЗА ОДРЖЛИВ РАЗВОЈ 2030 - Анализа на поврзаноста на националните стратегиски документи за родова еднаквост во остварувањето на Целите за одржлив развој, 2016, ХЕРА.

Годишни извештаи на Народниот правобранител на Република Северна Македонија, 2016, 2017, 2018, <http://ombudsman.mk/MK/predmetno_rabotenje/godishni_izveshtai.aspx>

Посебни извештаи на Народниот правобранител на Република Северна Македонија за недискриминација и соодветна и правична застапеност за 2015, 2016, 2017, 2018,

<http://ombudsman.mk/MK/predmetno_rabotenje/posebni_izveshtai.aspx#nediskriminacija>

Годишен извештај на Комисијата за спречување и заштита од дискриминација во Република Северна Македонија, <http://kzd.mk/sites/default/files/Godisen_izvestaj_2016_finalen.pdf>

Годишни извештаи на Министерството за здравство, <http://zdravstvo.gov.mk/izveshtai/>